cyanic-selkie/wikianc huggingface dataset:
పంజాబ్ ప్రాంతం
ఈ ప్రాంతంలో సింధు లోయ నాగరికత, వేద సంస్కృతి విలసిల్లాయి, అచేమెనిద్ సామ్రాజ్యం, గ్రీకులు, కుషాణులు, గజ్నవీదులు, తైమూరులు, మొగలులు, ఆఫ్ఘాన్లు, బ్రిటీష్ వారు మొదలైన విదేశీయులెందరో సాగించిన అసంఖ్యాకమైన, మేరలేని దండయాత్రలను చారిత్రికంగా చూస్తూనేవుంది. పంజాబ్కు చెందిన ప్రజల్ని పంజాబీలు అని, వారి భాషను పంజాబీ భాష అని పిలుస్తున్నారు. పంజాబ్ ప్రాంతంలోని ప్రధానమైన మతాలు ఇస్లాం, హిందూ మతం, సిక్ఖు మతాలు. ఇతర మత సమూహాల్లో క్రైస్తవం, జైన మతం, బౌద్ధం కూడా ఉన్నాయి.
1947లో బ్రిటీష్ ఇండియా పరిపాలన నుంచి భారత ఉపఖండం స్వతంత్రం కావడంతోటే ఈ ప్రాంతం భారత, పాకిస్తాన్ దేశాల మధ్య విభజితమైంది.
పాకిస్తాన్ లో పంజాబ్ ప్రాంతంలో పాకిస్తానీ పంజాబ్, ఇస్లామాబాద్ రాజధాని ప్రాంతం, భీంబెర్, మీర్ పూర్ వంటి ప్రాంతాల చుట్టూ ఉన్న ఆజాద్ కాశ్మీర్ లోని దక్షిణ ప్రాంతాలు, ఖైబర్ పఖ్తూన్ఖ్వా లోని కొన్ని ప్రాంతాలు (పెషావర్ వంటివి పంజాబ్ ప్రాంతాలుగా అక్కడ పిషోర్ గా పేరొందాయి).
భారతదేశంలో ఈ ప్రాంతంలో పంజాబ్ రాష్ట్రం, చండీగఢ్, జమ్ము డివిజన్, హర్యానా, హిమాచల్ ప్రదేశ్లో కొన్ని ప్రాంతాలు, ఢిల్లీలోని కొన్ని భాగాలు, రాజస్థాన్ లోని కొంత భాగం,    ప్రధానంగా గంగానగర్ జిల్లా, హనుమాన్‌గర్ జిల్లా వంటివి ఉన్నాయి.
పదవ్యుత్పత్తి
ఈ ప్రాంతాన్ని మొదట్లో సప్త సింధు అని పిలిచేవారు, ఆ పదం ఏడు నదులు సముద్రంలోకి కలిసే వేదభూమిని సూచిస్తుంది. రామాయణం, మహాభారతాల్లో సంస్కృతంలో ప్రస్తావించిన సంస్కృత పదం - "పంచనద" అంటే ఐదు నదుల భూమి. ఇదే పదం ముస్లిం దండయాత్రల అనంతరం పర్షియన్‌లోకి "పంజాబ్"గా అనువదించారు. పంజాబ్ అన్న పదం రెండు పర్షియన్ పదాల కలయికతో ఏర్పడింది, పంజ్ (ఐదు), అబ్ (నీరు). ఈ పదం ఈ ప్రాంతాన్ని జయించిన టర్కో-పర్షియన్ దండయాత్రికులు పంజాబ్ అన్న పదానికి వ్యాప్తి కల్పించారు, మరీ ముఖ్యంగా, ముఘల్ సామ్రాజ్య పరిపాలనా కాలంలో ఈ పదం స్థిరపడింది. ఝేలం, చీనాబ్, సట్లెజ్, బియాస్ నదులను ఉద్దేశించే పంజాబ్ లేక పంచనద అని పిలిచారు. ఇవన్నీ సింధు నదికి ఉపనదులు.
1947 నిర్వచనం
1947 నిర్వచనం పంజాబ్ ప్రాంతాన్ని అప్పటికి విలీనమౌతూన్న బ్రిటీష్ ఇండియాలోని నాటి బ్రిటీష్ పంజాబ్ ప్రావిన్సుగా నిర్వచిస్తోంది. ఈ పంజాబ్ ప్రావిన్సు భారత విభజనలో భారత, పాకిస్తాన్‌ల నడుమ విభజితమైంది. ఇది పాకిస్తాన్‌లో పంజాబ్ ప్రావిన్సు, ఇస్లామాబాద్ రాజధాని ప్రాంతాల్లోనూ, భారతదేశంలో పంజాబ్ రాష్ట్రం, ఛండీగఢ్, హర్యానా, హిమాచల్ ప్రదేశ్ రాష్ట్రాల్లో విస్తరించింది.
మూలాలు
వర్గం:హిందీ భాషా పాఠాన్ని కలిగి ఉన్న వ్యాసాలు
దేవూళ్
దేవూళ్, 2011 అక్టోబరు 10న విడుదలైన మరాఠీ డార్క్ కామెడీ సినిమా. అభిజీత్ ఘోలాప్ నిర్మాణ సారధ్యంలో ఉమేష్ వినాయక్ కులకర్ణి దర్శకత్వం వహించిన ఈ సినిమాలో గిరీష్ కులకర్ణి, నానా పటేకర్, దిలీప్ ప్రభావల్కర్, శర్వాణి పిళ్ళై, సోనాలి కులకర్ణి ముఖ్య పాత్రల్లో నటించారు. భారతదేశంలోని చిన్న పట్టణాలు, భారతీయ గ్రామాల పరిస్థితిపై ప్రపంచీకరణ ప్రభావం గురించిన రాజకీయ నేపథ్యంతో రూపొందించిన సినిమా ఇది.
59వ జాతీయ చలన చిత్ర పురస్కారాలలో జాతీయ ఉత్తమ చిత్రం, జాతీయ ఉత్తమ నటుడు (గిరీష్ కులకర్ణి), జాతీయ ఉత్తమ సంభాషణ (గిరీష్ కులకర్ణి) విభాగాల్లో పురస్కారాలు వచ్చాయి.
విడుదల
2011, సెప్టెంబరు 23న ఈ సినిమా విడుదలకావాల్సి ఉండగా, నవంబర్‌కు వాయిదా పడింది. బుసాన్ అంతర్జాతీయ చలన చిత్రోత్సవం, న్యూయార్క్ దక్షిణ ఆసియా అంతర్జాతీయ చలన చిత్రోత్సవం, అబు దాబి అంతర్జాతీయ చలన చిత్రోత్సవం, ముంబైలోని మామి మొదలైన చలన చిత్రోత్సవాలలో ఈ సినిమా ప్రదర్శన జరిగింది. 2011, నవంబరు 4న దేశవ్యాప్తంగా విడుదలైంది.
అవార్డులు, గుర్తింపు
డైలీ న్యూస్, ఎనాలిసిస్ (డిఎన్ఎ) ఈ చిత్రానికి 4/5 రేటింగ్ ఇచ్చింది." గర్వించదగ్గ భారతీయ భాషా చిత్రం ఇది. తప్పక చూడండి" అని రాసింది. 2011లో జరిగిన 59వ జాతీయ చలన చిత్ర అవార్డులలో 3 అవార్డులను గెలుచుకుంది.
బయటి లింకులు
వర్గం:2011 సినిమాలు వర్గం:మరాఠీ సినిమాలు వర్గం:జాతీయ ఉత్తమ చిత్రం పురస్కారం పొందిన సినిమాలు
బలిజేపల్లి సీతారామయ్య
బలిజేపల్లి సీతారామయ్య (1885 - 1947) సుప్రసిద్ధ కర్ణాటక సంగీత గాయకులు. బలిజేపల్లి లక్ష్మీకాంతం గారు వీరికి అన్నయ్య. వీరి తల్లిదండ్రులు నరసింహశాస్త్రి, ఆదిలక్ష్మమ్మ. సంగీత విద్వాంసులైన తండ్రి వద్ద మొదట సంగీతవిద్యలోని ప్రాథమిక విషయాలు నేర్చుకొన్నారు. అన్నగారి ప్రోత్సాహంతో చిన్నతనంలో నాటకాలలో వేషాలు వేసి ప్రేక్షకుల మన్ననలు పొందారు. తర్వాత ప్రయాగ తిరుమలయ్య వద్ద సంగీత కళా రహస్యాలు నేర్చుకున్నారు. రాగ తాన గానాలలోను, త్రిశ మిశ్రాది గతిభేదపు పల్లవులను పాడటంలోను వీరికి సామర్థ్యం ఎక్కువ.
వీరి శిష్యులలో దెందుకూరి శివరామయ్య, మహావాది వెంకటప్పయ్య ప్రముఖులు.
వర్గం:1885 జననాలు వర్గం:1947 మరణాలు వర్గం:కర్ణాటక సంగీత విద్వాంసులు వర్గం:గుంటూరు జిల్లా సంగీత విద్వాంసులు వర్గం:గుంటూరు జిల్లా రంగస్థల నటులు
శ్రీకాళహస్తి శతకము
thumb శ్రీకాళహస్తి శతకము విశ్వనాథ సత్యనారాయణ రచిందాడు. ఇది విశ్వనాథ సత్యరానారాయణ రాసిన విశ్వనాథ మధ్యాక్కఱలులో ఒక భాగం.
శ్రీకాళహస్తి శతకము
ఈ శతకములో విశ్వనాథ వారు "శ్రీ కాళ హస్తీస్వరా! మహా దేవ!"ను మకుటముగా ఉంచారు.
చెర్విరాల బాగయ్య
చెర్విరాల భాగయ్య తెలుగు కవి, రచయిత. తెలంగాణలో యక్షగానా ల పట్ల విశేషంగా కృషి చేసిన వారిలో ఇతను ముఖ్యుడు.ఇతడు రాసిన కల్పిత యక్షగాన చరిత్రే రంభా రంపాల చరిత్ర.
శ్రీకాళహస్తి శతకము
శ్రీకాళహస్తి శతకము
ఉదా:1 తొలినాడు కలకండ పలుకులంబోని, ధూర్జటి సుకవి పలుకులంబోని దాహమ్ము, చూచెడు వరకాగ రాని యలనటై నిను వచ్చి చూచి యప్పటి కారియు మరల నలసట యగుచు శృఈ కాళహస్తీశ్వరా! మహాదేవ!
చెర్విరాల బాగయ్య
జీవిత విశేషాలు
చెర్విరాల భాగయ్య 1908 లో రాజమ్మ, వీరయ్య దంపతులకు జన్మించాడు. అతనిని అక్క, తమ్ముడు చెల్లెలూ ఉన్నారు. అతని స్వస్థలం హైదరాబాదు లోని ముషీరాబాద్. తండ్రి వీరయ్య భాగయ్యకు 4 సం॥ ఉన్నప్పుడే అక్షరాలు వాక్యాలు దిద్దించి కంచర గోపన్న పాటలు నేర్పించాడు. దాశరథీ శతకంలోని పద్యాలు పాడించాడు. 7సం॥ వయస్సులో తండ్రి పోవడం ఆ కుటుంబానికి ఆశనిపాతం. కాని ఎదురవుతున్న పరిస్థితులను తనకు అనుకూలంగా మార్చుకుంటూ తెలుగు నేలకు, తెలుగు భాషకు ఎన లేని సేవ చేసిన మహోదాత్తుడు చెర్విరాల భాగయ్యకవి.
శ్రీకాళహస్తి శతకము
శ్రీకాళహస్తి శతకము
ఉదా: 2 దయగల్గెనేని బంగారముంజేతు తాకినయంత దయలేదయేని భస్మీకరింతువు తాకినయంత అయయొ నినుంజూచి భయపడవలెనా! ఆచుకోవలెన ప్రయత ధీనిలయ శ్రీ కాళహస్తీశ్వరా! మహాదేవ!
చెర్విరాల బాగయ్య
రచనలు
యక్షగాన కవి, చిరుతల నాట్య గ్రంథ రచయిత, వేదాంత కవి, జానపదత్వం ఉన్న ప్రజాకవి, బుఱ్ఱకథల రచయిత, బ్రతుకమ్మ పాటల రచయిత, మంత్ర తంత్ర గ్రంథాల రచయిత, దేశభక్తి గీతాల రచయిత, శతక రచయిత అనువాద గ్రంథ కర్త,.భజన కీర్తనల రచయిత, నవలా రచయిత, ఉద్యమ గీతాల నిర్మాత, గ్రంథ పరిష్కర్తగా అందరికీ సుపరిచితులైన చెర్విరాల భాగయ్య స్వాతంత్ర్యోద్యమంలో ముందంజ వేసి భారత జాతీయ నిర్మాణానికి కారకులైన నేతాజీ పైన భాగయ్య బతుకమ్మ పాటలు వ్రాశాడు. తెలంగాణలో స్త్రీ, బాల, వృద్ధ జనమంతా ఆ కాలంలో ఈ పాటల్ని పాడుకొన్నది. జాతీయోద్యమాన్ని రగిలించే ‘‘వీర ధవళ’’ అనే మరాఠి నవలను భాగయ్య తెనిగించారు. అది రెండు భాగాలుగా అచ్చయ్యింది.
శ్రీకాళహస్తి శతకము
మూలాలు
వర్గం:శతకాలు వర్గం:పద్యము వర్గం:తెలుగు పుస్తకాలు వర్గం:తెలుగు భాష వర్గం:తెలుగు సాహిత్యం
చెర్విరాల బాగయ్య
రచనలు
ఆనాడు ఛత్రపతి శివాజీనే హైందవ మహావీరునిగా తీర్చిదిద్దిన సమర్థ రామదాసు ‘‘దాసబోధ’’ నాలుగు వందల పుటల గ్రంథంగా తెలుగులోకి మొదటిసారిగా తెచ్చిన ఘనత భాగయ్యకే దక్కింది.
అతను నూటికిపైగా రచనలు చేస్తే, అందులో 34 యక్షగానాలున్నాయి. తను స్వయంగా రాయడమేకాక, ఔత్సాహిక రచయితల యక్షగానాలను ఎన్నో పరిష్కరించి నగిషీలు అద్దారు. వీరి సారంగధర, మార్కండేయ విలాసము, కనకతార చరిత్రము, అల్లీరాణి చరిత్ర బహు ప్రఖ్యాతం కాగా, సుగ్రీవ విజయం అనే వీరి యక్షగానం లక్షకుపైగా ప్రతులు అమ్ముడైనట్లు చెబుతారు. అందుకే చెర్విరాల భాగయ్య కవికి-‘తెలంగాణ యక్షగాన పితామహుడు’ అనే కీర్తి దక్కింది.
మూలాలు
వర్గం:తెలంగాణ రచయితలు వర్గం:1908 జననాలు
ఇండియన్ ఇండిపెండెన్స్ లీగ్
ప్రధానంగా భారతీయ జాతీయతను పెంపొందించడానికీ, భారత స్వాతంత్ర్య ఉద్యమానికి జపనీయుల మద్దతు పొందడానికీ ఈ సంస్థను స్థాపించారు. మోహన్ సింగ్ నాయకత్వంలో ఏర్పడిన మొదటి భారతీయ జాతీయ సైన్యానికి లీగ్ నేతృత్వంలో ఉంది. రాష్ బిహారీ బోస్ INA ని సుభాష్ చంద్రబోస్‌కు అప్పగించాడు. తరువాత, ఆగ్నేయాసియాలో సుభాష్ చంద్రబోస్ రాక, INA పునరుజ్జీవనం తరువాత, లీగ్ అతని నాయకత్వంలోకి వచ్చింది. ఈ లీగే తరువాతి కాలంలో ఆజాద్ హింద్‌కు దారితీసింది.
నేపథ్యం
ఆగ్నేయాసియాలో జపాన్ ఆక్రమణలతో, పెద్ద సంఖ్యలో ప్రవాస భారతీయ జనాభా జపాన్ అధీనం లోకి వచ్చింది. యుద్ధం మలయాకు చేరకముందే స్థానిక భారతీయ సంఘాలు ఉనికిలో ఉన్నాయి. వీటిలో అతిపెద్ద వాటిలో సెంట్రల్ ఇండియన్ అసోసియేషన్, సింగపూర్ ఇండియన్ ఇండిపెండెన్స్ లీగ్ తదితర సంస్థలు ఉన్నాయి. వారి సభ్యులలో KPK మీనన్, నేద్యం రాఘవన్, ప్రీతమ్ సింగ్, SC గోహో తదితర ప్రముఖ భారతీయ ప్రవాసులున్నారు. ఆక్రమించుకున్న దేశపు అధికారుల ప్రోత్సాహంతో, ఈ గ్రూపులు స్థానిక ఇండిపెండెన్స్ లీగ్‌ల లాగా విలీనమవడం ప్రారంభించాయి. స్థానిక భారతీయ జనాభాకు, జపాన్ ఆక్రమణ దళానికి మధ్య ఇవి ప్రధాన అనుసంధాన సంస్థలుగా మారాయి.
ఇండియన్ ఇండిపెండెన్స్ లీగ్‌లో చేరడం వల్ల భద్రత, ప్రోత్సాహకాలు లభించాయి. ఐఐఎల్ కార్డును ప్రదర్శించడం వలన రైల్వే టికెట్ కొనుగోలు తేలికైంది. ఐఐఎల్ ప్రధాన కార్యాలయంలో టూత్ పేస్టు, సబ్బు వంటి వస్తువులను సరసమైన ధరలకు కొనుగోలు చెయ్యగలిగారు. రేషన్‌లు జారీ చేసే సాధనం కూడా ఇదే. అదనంగా, IIL స్విస్ రెడ్ క్రాస్‌తో కలిసి పనిచేయడానికి అనుమతించబడినందున, సభ్యులు సిలోన్ వంటి ప్రదేశాలకు లేఖలు పంపడం, అందుకోవడం చెయ్యగలిగేవారు.
రాష్ బిహారీ బోస్
రాష్ బిహారీ బోస్ భారతీయ విప్లవకారుడు, అప్పటి వైస్రాయ్ లార్డ్ హార్డింగ్‌ని హత్య చేయడానికి 1912 లో ఢిల్లీ-లాహోర్ కుట్రను ప్లాన్ చేసినందుకు, 1915 లో జరిగిన గద్దర్ కుట్రలో ప్రమేయమున్నందుకు గాను ప్రసిద్ధి చెందాడు. బ్రిటిషు వారు అతని కోసం వెతుకుతుండగా, రాష్ బిహారీ జపాను పారిపోయాడు. అక్కడ అతను జపాను దేశభక్తి సమాజాలలో ఆశ్రయం పొందాడు. తదనంతరం రాష్ బిహారీ జపనీస్ భాష నేర్చుకున్నాడు. జపనీస్ మహిళను పెళ్ళి చేసుకున్నాడు. జపాను పౌరుడయ్యాడు.
మలయా దండయాత్రకు ముందూ, అది జరిగే సమయంలోనూ, రాష్ బిహారీ భారతీయ స్వాతంత్ర్య ఉద్యమ లక్ష్యాల పట్ల జపనీయులకు ఆసక్తి కలిగించేందుకు ప్రయత్నించాడు. ఫుజివారా నుండి ప్రోత్సాహకరమైన నివేదికలు అందడంతోను, స్థానిక స్వాతంత్ర్య లీగ్‌ల స్థాపనతోనూ, IGHQ భారతీయ ఉద్యమం రూపుదిద్దేందుకు, విస్తరింపజేసేందుకూ రాష్ బిహారీ సహాయాన్ని కోరింది.
టోక్యో కాన్ఫరెన్స్
అయితే, టోక్యో కాన్ఫరెన్స్ ఎటువంటి ఖచ్చితమైన నిర్ణయాలను తీసుకోలేకపోయింది. భారత ప్రతినిధి బృందంలో అనేక మందికి రాష్ బిహారీతో విభేదాలున్నాయి. ప్రత్యేకించి జపాన్‌తో అతనికి ఉన్న సుదీర్ఘ సంబంధం పట్ల, ఆగ్నేయ ఆసియాలో ఆక్రమిత శక్తిగా జపాన్ ఉన్న ప్రస్తుత స్థానం పట్లా వారికి ఈ అభ్యంతరాలున్నాయి. జపనీయుల ఆసక్తుల పట్ల వారికి కొంత ఆందోళనలున్నాయి. భవిష్యత్తులో ఏదో ఒక రోజున బ్యాంకాక్‌లో మళ్లీ సమావేశం కావడానికి సమావేశం అంగీకరించింది. ఏప్రిల్‌లో భారత ప్రతినిధి బృందం రాష్ బిహారీతో సహా సింగపూర్‌కు తిరిగి వచ్చింది.
ఆల్ మలయన్ ఇండియన్ ఇండిపెండెన్స్ లీగ్
సింగపూర్‌లో ఒక బహిరంగ సమావేశానికి అధ్యక్షత వహించడానికి రాష్ బిహారీని ఆహ్వానించారు. ఆ సమావేశంలో ఆల్-మలయన్ ఇండియన్ ఇండిపెండెన్స్ లీగ్ ఏర్పాటు చేస్తున్నట్లు ప్రకటించారు. పెనాంగ్ బారిస్టర్, ప్రముఖ మలయన్ భారతీయుడైన నేతమ్ రాఘవన్ లీగ్‌కు నాయకత్వం వహించాడు. పాలక మండలిలో సింగపూర్ ఇండియన్ ఇండిపెండెన్స్ లీగ్ చైర్మనైన ఎస్‌సి గోహో, కెపి కేశవ మీనన్ లున్నారు. కౌన్సిల్ ఆఫ్ యాక్షన్ పేరుతో ఒక కార్యనిర్వాహక విభాగం ఏర్పాటు, ప్రాంతీయ లీగ్‌లు ప్రాతినిధ్యం వహించే ఒక సంస్థ ఏర్పాటు ప్రకటనలతో పాటు, కౌన్సిల్‌కు INA కూ కౌన్సిల్‌కు జపానుకూ మధ్య సంబంధాలు గురించి అనేక ప్రతిపాదనలను లీగ్ చేసింది. టోక్యోలో కలిసిన దానికంటే పెద్ద ప్రాతినిధ్యంతో జపనీస్ గడ్డపై కాకుండా మరెక్కడైనా సమావేశమై ఈ ప్రతిపాదనలపై ఓటు వేయాలని నిర్ణయం తీసుకున్నారు. యుద్ధ ఖైదీల క్యాంపులకు నేతృత్వం వహించిన నిరంజన్ సింగ్ గిల్‌తో సహా లీగ్ సభ్యులు లీగ్‌ పట్ల, స్వాతంత్ర్య ఉద్యమం పట్లా జపనీయుల ఉద్దేశాల గురించి భయపడుతున్నారనే సూచనలు కూడా ఉన్నాయి.
భారతీయ జనాభాలో లీగ్‌కు విస్తృత మద్దతు లభించింది; ఆగష్టు చివరలో సభ్యత్వం దాదాపు లక్షకు చేరువలో ఉన్నట్లు అంచనా వేసారు. లీగ్‌లో సభ్యత్వం ఉంటే అది యుద్ధ సమయ అత్యవసర పరిస్థితులలో ఆక్రమణ అధికారులతో వ్యవహరించేటప్పుడు ప్రజలకు ప్రయోజనకరంగా ఉంటుంది. లీగ్ సభ్యత్వ కార్డు ఉన్నవారిని భారతీయులుగా గుర్తించారు (అందువలన మిత్రుడు). వారికి రేషన్ జారీ చేసేందుకు దాన్ని ఉపయోగించుకున్నారు. ఇంకా, లీగ్ స్థానిక భారతీయ జనాభా పరిస్థితులను మెరుగుపరిచేందుకు ప్రయత్నాలు చేసింది, ఆ సమయంలో నిరుద్యోగులైన తోటల కూలీలతో సహా.
బ్యాంకాక్ సమావేశం
జూన్ 1942 లో, బ్యాంకాక్ సమావేశం జరిగింది. ఇది ఇండియన్ ఇండిపెండెన్స్ లీగ్ రాజ్యాంగాన్ని తయారు చేసింది. లీగ్‌లో కౌన్సిల్ ఫర్ యాక్షన్, దాని కింద ఒక ప్రతినిధుల కమిటీ ఉన్నాయి. కమిటీ క్రింద ప్రాదేశిక, స్థానిక శాఖలు ఉంటాయని భావించారు. రాష్ బిహారీ బోస్ కౌన్సిల్‌కు అధ్యక్షత వహించగా, కేపీ కేశవ మీనన్, నేద్యం రాఘవన్‌లు కౌన్సిల్ పౌర సభ్యులలో ఉన్నారు. మోహన్ సింగ్‌తో పాటు, గిలానీ అనే మరొక అధికారి INA తరపున సభ్యులుగా ఉంటారు. భారతీయ జనాభా ఉన్న 12 భూభాగాల నుండి ప్రాతినిధ్య భారతీయ జనాభాకు అనులోమానుపాతంలో ప్రతినిధుల సంఘంలో సభ్యులుంటారు, భారత జాతీయ సైన్యం లీగ్ అధీనంలో ఉండాలని బ్యాంకాక్ తీర్మానం నిర్ణయించింది.
పంపించారుబ్యాంకాక్ కాన్ఫరెన్స్ ముప్పై నాలుగు అంశాల తీర్మానాన్ని ఆమోదించింది. ప్రతి అంశంపై జపాన్ ప్రభుత్వం ప్రతిస్పందిస్తుందని ఆశించారు. జపాన్ ప్రభుత్వం భారతదేశాన్ని స్వతంత్ర దేశంగాను, లీగ్‌ను దేశ ప్రతినిధులుగాను, సంరక్షకులుగానూ స్పష్టంగా, బహిరంగంగా గుర్తించాలనే డిమాండు కూడా ఇందులో ఉంది. భారత సార్వభౌమత్వం పట్ల, దాని ప్రాదేశిక సమగ్రత పట్లా గౌరవాన్నిస్తామని జపనీయులు హామీ ఇవ్వాలని డిమాండ్ చేస్తూ, లీగ్ సహకారం అందించాలంటే, ముందు జపాను దీనికి  స్పష్టంగా, నిస్సందేహంగా కట్టుబడి ఉన్నట్టు ప్రకటించాలని కూడా చెప్పింది. భారత జాతీయ సైన్యానికి మిత్రరాజ్య సైన్య హోదాను కల్పించాలని, దానితో ఆ విధంగానే వ్యవహరించాలనీ భారతీయ యుద్ధఖైదీలందరినీ INA కి విడుదల చేయాలని కూడా తీర్మానం డిమాండు చేసింది. జపనీయులు సైన్యానికి అవసరమైన రుణాల నివ్వాలి. భారతదేశ విముక్తి కోసం కాకుండా మరే ఇతర ప్రయోజనాల కోసమూ కవాతు చేయమని అడగకూడదు. తీర్మానాన్ని అప్పటి జపనీస్ అనుసంధాన కార్యాలయం ఇవాకురో కికన్‌కు పంపించారు.
గ్రేటర్ ఈస్ట్ ఆసియా కాన్ఫరెన్స్
thumb|250x250px| గ్రేటర్ ఈస్ట్ ఆసియా కాన్ఫరెన్స్‌లో పాల్గొన్నవారు 1943 నవంబరులో, టోక్యోలో గ్రేటర్ ఈస్ట్ ఆసియా కాన్ఫరెన్సు జరిగింది. గ్రేటర్ ఈస్ట్ ఆసియా కో-ప్రోస్పెరిటీ స్పియర్ సభ్యుడిగా ఉన్న దేశాధినేతలు ఇందులో పాల్గొన్నారు. ఆజాద్ హింద్ తాత్కాలిక ప్రభుత్వ అధిపతిగా సుభాష్ చంద్రబోస్ ఈ సమావేశంలో పాల్గొన్నారు.
తరువాత కాలంలో
1945 లో, జకార్తా లోని భారతీయ కమ్యూనిటీ నాయకుడైన ప్రీతమ్ సింగ్ ఇండియన్ ఇండిపెండెన్స్ లీగ్‌లోనే కాకుండా, ఇండోనేషియా స్వాతంత్ర్య పోరాటంలో కూడా పాల్గొన్నాడు.
1972 లో, భారత ప్రభుత్వం స్వతంత్ర సైనిక్ సమ్మాన్ పెన్షన్ స్కీమ్‌ను ప్రవేశపెట్టింది దాని ద్వారా స్వాతంత్ర్య ఉద్యమకారులు పింఛను పొందేందుకు అర్హులు. అయితే, ఈ పథకాన్ని అమలు చేయడానికి గణనీయమైన ప్రతిఘటన ఎదురైంది. ఉదాహరణకు, SM షణ్ముగంకు పింఛను ఇప్పించేందుకు లీగ్, 24 సంవత్సరాల పాటు న్యాయ పోరాటం చేసింది. చివరకు ఆగస్టు 2006 లో గానీ సాధించలేకపోయింది
ప్రఖ్యాతి గాంచిన సంస్కృతి
చలనచిత్ర నిర్మాత కెఎ దేవరాజన్ 1998 లో నిర్మించిన చిత్రం "గోపురం" లో ఇండియన్ ఇండిపెండెన్స్ లీగ్‌కు ప్రముఖ గుర్తింపు లభించింది. ఈ చిత్రంలో, ఒక భారతీయ జర్నలిస్టు తాత 1930 లో జపాన్‌లో స్వాతంత్ర్య ఉద్యమకారుడు. అతని కోసం బ్రిటిష్ పోలీసులు వెతుకుతూంటారు. చివరికి, తాత జపాన్‌లో ఇండియన్ ఇండిపెండెన్స్ లీగ్‌లో చేరతాడు.
అమితావ్ ఘోష్ కల్పిత నవల ది గ్లాస్ ప్యాలెస్ (2000) లో, రాజ్‌కుమార్ రాహా అతని విస్తరించిన కుటుంబానికి చెందిన రంగూన్ టేకు వాణిజ్యాన్ని వివరించాడు. ఆ పుస్తకంలో, ఉమా డే ఒక వితంతువు. ఇండియన్ ఇండిపెండెన్స్ లీగ్ లో కార్యకర్త. పుస్తకంలోని తరువాతి భాగంలో ఆమె పాత్ర ద్వారా వలస పాలన అనంతరం వచ్చిన విభేదాలను వివరించాడు.
మూలాలు
వర్గం:భారత స్వాతంత్ర్యోద్యమం వర్గం:భారత స్వాతంత్ర్యోద్యమంలో పాల్గొన్న ప్రవాస భారతీయ సంస్థలు
సునీల్ మిట్టల్
సునీల్ భారతీ మిట్టల్ (జననం అక్టోబరు 23 1957), భారతీయ పారిశ్రామికవేత్త, దాత, భారతీ ఎంటర్ ప్రైజెస్ స్థాపకుడు, చైర్మన్. ఈ సంస్థకు టెలీకాం, ఇన్స్యురెన్స్, రియల్ ఎస్టేట్, హోటల్, వ్యవసాయం, ఆహారం వంటి వ్యాపార రంగాలలో వ్యాపారాలున్నాయి. ఈ సంస్థకు చెందిన భారతి ఎయిర్ టెల్ ప్రపంచ 3వ, భారత మొదటి అతిపెద్ద టెలీకాం సంస్థ. ఆసియా, ఆఫ్రికా ఖండాల్లోని 20 దేశాల్లో, దాదాపు 300 మిలియన్ ప్రజలకు టెలీకాం సేవలందిస్తోంది ఈ సంస్థ. 2016వ అర్ధసంవత్సరంలో ఈ సంస్థ 14.75 బిలియన్ డాలర్ల ఆదాయం సాధించింది. 7 బిలియన్ నికర ఆదాయంతో సునీల్ భారతదేశపు 8వ ధనికునిగా ఫోర్బ్స్ పేర్కొంది.
2007లో భారత ప్రభుత్వం ఈయనను పద్మభూషన్ అవార్డుతో గౌరవించింది. జూన్ 15, 2016న అంతర్జాతీయ వాణిజ్య మండలి(చాంబర్ ఆఫ్ కామర్స్)కు చైర్మన్ గా ఎన్నికయ్యారు సునీల్
తొలినాళ్ళ జీవితం
సునీల్ భారతి మిట్టల్ పంజాబీ అగర్వాల్ కుటుంబంలో పుట్టారు. ఆయన తండ్రి సత్ పౌల్ మిట్టల్ పంజాబ్ నుండి రాజ్యసభకు ఎంపీగా చేశారు. 1976, 1982 సంవత్సరాల్లో రెండు సార్లు పంజాబ్ నుంచి గెలవగా, 1988లో ఒకసారి రాజ్యసభకు నామినేట్ చేయబడ్డారు. సునీల్ ముందుగా ముస్సోరిలోని వ్యన్ బెర్గ్ ఎలెన్ స్కూల్ లో చేరినా, తరువాత గ్వాలియర్ లోని స్కిండియా స్కూల్ లో చదివారు. చండీగఢ్ లోని పంజాబ్ విశ్వవిద్యాలయానికి చెందిన ప్రఖ్యాత ఆర్య కళాశాల, లుథియానాలో బిఎ డిగ్రీ పూర్తి చేశారు. ఈయన తండ్రి 1992లో గుండె పోటుతో మరణించారు.
వ్యవస్థాపక వెంచర్లు
మొదటి తరం వ్యాపారవేత్త అయిన సునీల్, తన మొదటి వ్యాపారాన్ని ఏప్రిల్ 1976లో మొదలుపెట్టారు. తన 18వ ఏట 20,000 రూపాయల పెట్టుబడితో, స్థానిక సైకిళ్ళ తయారీకి స్పేర్ పార్టులు అందించే వ్యాపారం చేశారు సునీల్.
టాస్మా
టాస్మా  (ఆంగ్లం: Tasma) అనేది రష్యా లోని కాజాన్ కేంద్రంగా పనిచేసే ఒక ఫిలిం, ఫోటోగ్రఫిక్ పరికరాల తయారీదారు. టాస్మా యొక్క పూర్తి రూపం, టాటార్ సెన్సిటివ్ మెటీరియల్స్ (Tatar Sensitive Materials)
చరిత్ర
1933లో ఫ్యాక్టరీ ఫిలిం నెంబరు 8 గా టాస్మా ప్రారంభం అయ్యింది. కానీ టాస్మా అనే పేరు మాత్రం 1974లోనే ఏర్పడింది.
1935లో మొట్టమొదటి సారిగా పరీక్ష కోసం ఫిలిం విదుడల చేసింది. 1936లో మొట్టమొదటి సినీ ఫిలిం ను, 1941లో మొట్టమొదటి ఏరో ఫిలిం ను విడుదల చేసింది. 1942లో మొట్టమొదటి యాంటీ-ఫాగ్ ఫిలిం ను విడుదల చేసింది.
రెండవ ప్రపంచ యుద్ధం సమయంలో సోవియట్ యూనియన్లో పని చేసిన ఏకైక ఫ్యాక్టరీ టాస్మాయే కావటం విశేషం. ఈ సేవలను గుర్తించి 1944లో టాస్మాకు అప్పటి సోవియట్ యూనియన్ Order of the Red Banner of Labor USSR ను ప్రదానం చేసింది.
యుద్ధం తర్వాత అనేక ఇతర ఉత్పత్తులను టాస్మా తయారు చేసింది. కాలక్రమేణా ఫోటోగ్రఫీ లోని ఇతర రంగాలకు విస్తరించింది.
ముద్రణకు కావలసిన మొట్టమొదటి గ్రాఫిక్ ఆర్ట్ ఫిలిం ను 1948లో, మొట్టమొదటి పారిశ్రామిక ఎక్స్ రే ఫిలిం ను 1949లో, మొట్టమొదటి కలర్ ఫిలిం ను 1950లో విడుదల చేసింది.
80వ దశకంలో ఫ్యాక్టరీ భవనాల విస్తరణ, తయారీ రంగం ప్రక్షాళన, కొత్త పరికరాలను సమకూర్చుకోవటం చేసింది.
1992లో టాస్మాలో కార్పోరేటీకరణ, ప్రైవేటీకరణ జరిగాయి.
ఉత్పత్తులు
కాలక్రమేణా పలు ఉత్పత్తుల తొలగింపు చేరిక జరిగాయి. 2018 సంవత్సరానికి టాస్మా ఈ క్రింది ఉత్పత్తులను తయారు చేస్తోంది.
మూలాలు
వర్గం:ఫిలిం
ధరంపాల్
ధరంపాల్ (1922 - 2006) భారతదేశానికి చెందిన గాంధేయ వాది, స్వాతంత్ర సమర యోధుడు, చరిత్రకారుడు, తత్వవేత్త. ఇతను ఉత్తరప్రదేశ్‌లోని ముజఫర్‌నగర్ జిల్లాలో జన్మించాడు. అతను భారతదేశంలో బ్రిటిష్ వారి పాలన ఎలా ఉందో తెలుసుకుంటూ దాదాపు 30 సంవత్సరాలు గడిపాడు. ఈ సమయంలో అతను సేకరించిన వాస్తవాలను డాక్యుమెంట్‌ల రూపంలో ముద్రించి పెట్టుకున్నాడు. ధరంపాల్ భారతదేశంలో సైన్స్ చరిత్ర, నాటి సమాజం, ప్రజల గురించి చాలా రచనలు చేశాడు.
పదవులు
2001 లో, భారత ప్రభుత్వం ధరంపాల్ ను పశువుల జాతీయ కమిషన్ ఛైర్మన్ గా, రాష్ట్ర మంత్రిగా నియమించింది.
పూర్వ వలసరాజ్యపు భారతీయ విద్యావ్యవస్థపై అవగాహనను మార్చడంలో ధరంపాల్ కీలక పాత్ర పోషించాడు.
రచనలు
భారతదేశం వలస పాలనలో భారతీయ విద్య, వ్యవసాయం, సాంకేతికత, కళలపై ప్రభుత్వం డాక్యుమెంటేషన్ ఆధారంగా ధరంపాల్ ప్రాథమిక రచనలు రూపొందించాడు.
మూలాలు
వర్గం:భారత స్వాతంత్ర్య సమర యోధులు వర్గం:ఉత్తర ప్రదేశ్ వ్యక్తులు
కల్రాజ్ మిశ్రా
కల్రాజ్ మిశ్రా(జననం 1941 జులై 1) భారతదేశానికి చెందిన రాజకీయ నాయకుడు, ప్రస్తుతం రాజస్థాన్ రాష్ట్ర గవర్నరుగా పనిచేస్తున్నాడు.
వ్యక్తిగత జీవితం
మిశ్రా 1941 జులై 1న ఘాజిపూర్ లోని మాలిక్ పూర్ గ్రామంలో ఒక మధ్య తరగతి కుటుంబంలో జన్మించాడు. ఇతని తండ్రి రామగ్య మిశ్రా, ఒక ఉపాద్యాయుడు. వారణాసిలోని మహాత్మా గాంధీ కాసి విద్యాపీఠం నుండి మాస్టర్ ఆఫ్ ఆర్ట్స్ విద్యను అభ్యసించాడు. 1963 మే 7న సత్యవతి మిష్రాని వివాహం చేసుకున్నాడు, వీరికి ఇద్దరు కుమారులు ఒక కుమార్తె.
రాజకీయ జీవితం
1955 లో, మిశ్రా ఆర్‌ఎస్‌ఎస్ స్వయం సేవకుడిగా చేరాడు, 1963 లో ఆర్‌ఎస్‌ఎస్ పూర్తికాలీక్ ప్రచారక్ అయ్యాడు. ఇతను భారతీయ జనతా యువమోర్చాకు ఎన్నికైన మొదటి జాతీయ అధ్యక్షుడు.
గవర్నరుగా
2019 జూలైలో హిమాచల్ ప్రదేశ్ గవర్నరుగా బాధ్యతలు చేపట్టాడు. ఆ తరువాత 2019 సెప్టెంబరులో రాజస్థాన్ గవర్నరుగా నియమించబడ్డాడు.
మూలాలు
వర్గం:1941 జననాలు వర్గం:హిమాచల్ ప్రదేశ్ గవర్నర్లు వర్గం:జీవిస్తున్న ప్రజలు
శాంటియాగో
శాంటియాగో లేదా శాంటియాగో డి చిలీ చిలీ దేశపు రాజధాని, అతిపెద్ద నగరం. అమెరికాస్ లో అతిపెద్ద నగరాల్లో ఒకటి. చిలీ దేశంలో జనసాంద్రత అత్యధికంగా ఉన్న ప్రాంతమైన శాంటియాగో మెట్రోపాలిటన్ రీజియన్ లో మొత్తం జనాభా 70 లక్షలు. దీనికి కేంద్రబిందువైన శాంటియాగోలోనే సుమారు 60 లక్షల మంది నివసిస్తున్నారు. ఈ నగరమంతా చిలీ మధ్య లోయలోనే ఉంది. నగరం చాలా భాగం సముద్ర మట్టానికి 500-650 మీటర్ల ఎత్తులో ఉంది.
ఈ నగరాన్ని స్పానిష్ దండయాత్రికుడు పెడ్రో డి వాల్డివియా 1541లో స్థాపించాడు. వలసవాదుల ఆక్రమణ కాలం నుంచి ఇది చిలీకి ముఖ్యపట్టణంగా ఉంది. ఈ నగరం 19 వ శతాబ్దపు నియోక్లాసికల్ ఆర్కిటెక్చర్, వైండింగ్ సైడ్-వీధులను కలిగి ఉంది. ఇంకా ఆర్ట్ డెకో, నియో-గోతిక్, ఇతర శైలులతో నిండి ఉంది. శాంటియాగో యొక్క నగర దృశ్యం ఒంటిగా ఉన్న కొండలు, వేగంగా ప్రవహించే మాపోచో నది, పార్క్ ఫారెస్టల్, బాల్మాసెడా పార్క్ వంటి ఉద్యానవనాలతో నిండిఉంది. ఆండీస్ పర్వతాలను నగరంలోని చాలా ప్రాంతాల నుండి చూడవచ్చు. ఈ పర్వతాలు శీతాకాలంలో, వర్షం లేకపోవడం వల్ల గణనీయమైన పొగమంచు సమస్యకు దోహదం చేస్తాయి. నగర శివార్లలో ద్రాక్షతోటలు ఉన్నాయి. శాంటియాగో పర్వతాలు, పసిఫిక్ మహాసముద్రం రెండు గంటల ప్రయాణ దూరంలో ఉన్నాయి.
శాంటియాగో చిలీ సాంస్కృతిక, రాజకీయ, ఆర్థిక కేంద్రం. అనేక బహుళజాతి సంస్థల ప్రాంతీయ ప్రధాన కార్యాలయాలకు నిలయం. చిలీ కార్యనిర్వాహక, న్యాయవ్యవస్థ శాంటియాగోలో ఉన్నాయి. కాని కాంగ్రెస్ ఎక్కువగా సమీపంలోని వాల్పారాస్సోలో కలుస్తుంది. శాంటియాగోకు బైబిల్ లో పేర్కొన్న సెయింట్ జేమ్స్ పేరు పెట్టారు. శాంటియాగో 2023 పాన్ అమెరికన్ క్రీడలకు ఆతిథ్యం ఇవ్వనుంది.
మూలాలు
వర్గం:దక్షిణ అమెరికా దేశాల రాజధానులు
రోహిత పక్షి
రోహిత పక్షులు ఫీనికోప్టేరిడే అనే కుటుంబానికి చెందిన నీటిప్రాంతాలలో పాదంలోతు నిలబడి ఆహారంకోసం (చేపలు) ఎదురుచూసే పక్షులలో ఒక రకం. అమెరికాలో  నాలుగురకాల  రోహితపక్షులున్నాయి.,  పూర్వ ప్రపంచంలో (ఆసియా, ఐరోపా, ఆఫ్రికా) రెండురకాలున్నాయి.
నాసిరుద్దౌలా
నాసిర్-ఉద్-దౌలా ( 1794 ఏప్రిల్ 25 - 1857 మే 16) బ్రిటిషు ఇండియా లోని రాచరిక రాష్ట్రమైన హైదరాబాదుకు‌ చెందిన నిజాం. 1829 మే 24 నుండి 1857 లో మరణించే వరకు అతడు పరిపాలించాడు. అతని అసలు పేరు మీర్ ఫర్కుందా అలీ ఖాన్
రోహిత పక్షి
వర్గీకరణ
వీటి ఆంగ్లనామం "ఫ్లెమింగో" అనేది ఒళంద (పోర్చుగీస్) లేదా స్పన (స్పానిష్) నామమైన "ఫ్లేమెంగో" అనగా "మండుతున్న"అనే పదంనుండి వచ్చింది. తెలుగు నామమైన "రోహిత పక్షి"అనేది సంస్కృతనామమైన "రోహితమ్"అనగా "ఎర్రని" లేదా "అగ్నివర్ణము/నిప్పురంగు"అని అర్థం. వీటి అచ్చతెలుగు పేరు "పువ్వు కొంగ" లేదా "పూవు కొంగ" అని చెప్పవచ్చు. thumb|రోహిత పక్షి అస్థిపంజరము
నాసిరుద్దౌలా
నిజాం సికందర్ జా, ఫజిలతున్నీసా బేగం దంపతులకు ఫర్కుందా అలీ ఖాన్‌ జన్మించాడు. నాసిర్-ఉద్-దౌలా పేరుతో 1829 లో సింహాసనాన్ని అధిష్టించాడు. అతను ఆర్థికంగా బలహీనమైన రాజ్యాన్ని వారసత్వంగా పొందాడు. అతని అభ్యర్థన మేరకు, లార్డ్ విలియం బెంటింక్ యూరోపియన్ పౌర విభాగాల సూపరింటెండెంట్లందరినీ ఉపసంహరించుకున్నాడు. నిజాం వ్యవహారాల్లో జోక్యం చేసుకోని విధానాన్ని అనుసరించాడు. నిజాం 1846 లో హైదరాబాద్ మెడికల్ స్కూల్ను స్థాపించాడు. అతను అరబ్బులు, రోహిల్లాల వద్ద అనేక అప్పులు చేసాడు. బ్రిటిషు వారికి పెద్ద ఎత్తున అప్పులు తీర్చలేక 1853 లో గవర్నర్ జనరల్, డల్హౌసీ నేతృత్వం లోని బ్రిటిషు వారితో ఒక ఒప్పందం కుదుర్చుకున్నాడు. అతని అప్పులన్నింటినీ రద్దు చేసినందుకు ప్రతిఫలంగా తన భూభాగంలో కొంత భాగాన్ని బ్రిటిషు వారికి హస్తగతం చేసాడు.
బాల్యం
మీర్ ఫర్కుందా అలీ ఖాన్‌ 1794 ఏప్రిల్ 25 న కర్ణాటకలోని బీదర్‌లో జన్మించాడు. అతను నిజాం సికందర్ జా పెద్ద కుమారుడు. నాసిర్-ఉద్-దౌలా తల్లి ఫజిలతున్నీసా బేగం, అతని తండ్రికి ఇష్టమైన భార్య. నిజాంలు బ్రిటిషు ఇండియాలో అతిపెద్ద రాచరిక రాష్ట్రమైన హైదరాబాద్ పాలకులు.
రోహిత పక్షి
వర్ణన
రోహితాలు సాధారణంగా ఒంటికాలుపై నిలబడి, తమ రెండవకాలును శరీరాలలో కనబడకుండా దాచివేస్తాయి. అవిలా ఎందుకు చేస్తాయో పూర్తిగా ఎవరికీ తెలియదు. ఒక  సిద్ధాంతమేమిటంటే,  అలా ఒంటికాలుపై నిలబడటం వలన ఆ పక్షి చల్లని నీటిలోనున్నప్పటికీ తన శరీరంలోని వేడిని ఎక్కువగా కోల్పోదు. కాని ఈ పక్షులు వేడినీటిలోకూడా అలాగే చేస్తాయి. ఇవే కాదు, అలా నీటియందు నిలబడి చేపలను తినే ఇతర జాతుల పక్షులు కూడా అలాగేచేస్తాయట! మరొక   సిద్ధాంతమేమిటంటే  రెండుకాళ్లపై నీటిలో  నిలబడటం  కన్నా  ఒంటికాలుపై నిలబడటమే తక్కువ శక్తిని వినియోగించుకుంటుందంట. రోహితపక్షులు కేవలం నీటిలో నిలబడటం  మాత్రమే గాకుండా  తమ తెప్పల లాంటి  పాదాలను  నీటి అడుగునున్న మట్టిలోకి జొప్పిస్తాయి. రోహితపక్షులు చక్కగా ఎత్తులు ఎగరగలవు కాబట్టి, పెంపకంలోనున్న వాటి రెక్కలకు ఎగిరిపోకుండా క్లిప్పులు వేస్తారు. thumb|ఎగురుతున్న రోహితపక్షులు-రియో లగార్టోస్, యుకాతాన్, మెక్సికోలో రోహిత పక్షి శిశువులు బూడిద-ఎరుపు రంగుతో జన్మిస్తాయి. పెద్దపక్షులు లేతగులాబీ నుండి మంచి ఎరుపురంగుతో  ఉంటాయి. పెద్దపక్షులలా  ఉండటానికి కారణం-  అవి తినే  ఆహారములో  ఎక్కువ శాతం ఉండే నీటిసూక్ష్మక్రిములు, బీటా-కెరొటీను. బాగా పోషింపబడిన రోహిత పక్షి చూడటానికి  అద్భుతమైన ఎరుపురంగుతో  ఉంటుంది. సరిగా  పోషింపబడని  రోహిత పక్షి చూడటానికి పాలిపోయి తెలుపురంగులోకి మారిపోతుంది. పెంపకంలోనున్న రోహిత పక్షులకు  పోషకాలు  సరిగా  అందించాలి. లేదంటే  అవి తమ  అందమైన ఎరుపు వర్ణాన్ని కోల్పోతాయి.
నాసిరుద్దౌలా
పాలన
నాసిర్-ఉద్-దౌలా తండ్రి నిజాం సికందర్ జా 1829 మే 21 న మరణించాడు. మే 24 న, అతను హైదరాబాద్ సింహాసనాన్ని అధిష్టించాడు. అసిస్టెంట్ రెవెన్యూ మంత్రి మహారాజా చందూ లాల్ చేసిన అవకతవకల కారణంగా, నాసిరుద్దౌలా గద్దె నెక్కేనాటికి రాజ్యం ఆర్థికంగా ఇబ్బందుల్లో ఉంది.
సింహాసనాన్ని అధిరోహించిన తరువాత, బహుశా మహారాజా చందు లాల్ సలహా మేరకు, నాసిర్-ఉద్-దౌలా హైదరాబాద్ రెసిడెంటైన సర్ చార్లెస్ మెట్‌కాఫ్, తన రాజ్యపు పౌర ప్రయోజన విషయాలలో జోక్యం చేసుకోవడం మానుకొమ్మని ఆదేశించాలని భారత గవర్నర్ జనరల్ లార్డ్ విలియం బెంటింక్‌ను కోరాడు. గవర్నర్ జనరల్ సానుకూలంగా స్పందించి, పౌర విభాగాల్లో ఉన్న యూరోపియన్ సూపరింటెండెంట్లను తొలగించాడు. అతడి పాలనా కాలమంతా, బెంటింక్ రాజ్య వ్యవహారాల్లో జోక్యం చేసుకోని విధానాన్నే అనుసరించాడు.
రాష్ట్ర ఆర్థిక ఇబ్బందుల కారణంగా, నాసిర్-ఉద్-దౌలా తన సైన్యానికి జీతాలు ఇవ్వడం కష్టమైంది. ఉండే కొద్దీ బ్రిటిషు వారికి తీర్చాల్సిన అప్పు పెరిగిపోతూ పోయింది. అతను తన రాజ్యంలోని కొన్ని భాగాలను అరబ్బులు, రోహిల్లాలకూ తనఖా పెట్టాడు. చిన్న జాగీర్దార్లు (భూస్వాములు) కూడా తమ ఎస్టేట్లను తనఖా పెట్టారు. ఫలితంగా, ఈ అప్పులిచ్చినవాళ్ళు భీడ్, ఉస్మానాబాద్ జిల్లాల్లోని భాగాలతో సహా రాజ్యంలోని ముఖ్యమైన భాగాలను నియంత్రణలో పెట్టుకున్నారు. దీంతో జమీందార్లు (కులీనులు), పెద్ద జాగీర్దార్ల అహంకారం పెరిగిపోయింది. హింగోలి జిల్లాలో, రెసిడెంట్ ఒక తిరుగుబాటును అణిచివేసేందుకు దళాలను పంపవలసి వచ్చింది.
రోహిత పక్షి
ఆహారము
రోహిత పక్షులు ప్రథమంగా ఉప్పురొయ్యలు, నీటినాచు దానితోపాటు చిన్న చిన్న పురుగులు, నత్తగుల్లలు, ఆల్చిప్పలు, పీతలు మొదలైన వాటిని తింటాయి. ఈ పక్షులు సర్వభక్షకాలు (శాకాహారము, మాంసాహారము రెండింటిని తినేవి). వాటి  చప్పుటాలు (ముక్కులు) అవి తినే ఆహారంలోని  మట్టిని వడగట్టేలా  సహాయపడతాయి. ఆ వడకట్టు  పద్ధతికి వాటి చప్పుటాలలోనున్న "లామిల్లే" అనే వెంట్రుకలుంటాయి. thumb|అమెరికా రోహిత పక్షి, దాని శిశువు
జీవిత చక్రం
రోహిత పక్షులు చాలా సామూహికప్రాణులు. అవి వేలసంఖ్యగల గుంపులుగా నివసిస్తాయి. దానికి కారణాలు మూడు: ఒకటి సంరక్షణ కోసం, రెండు ఆహారం కోసం,  మూడు గూళ్లను నిర్మించుకోవడం కోసం; సంతానోత్పత్తికి ముందు, ఒక పెద్ద గుంపునుండి, పదిహేను నుండి యాభై పక్షులు చొప్పున  చిన్నచిన్నగుంపులుగా విడిపోతాయి. ఈ చిన్నగుంపులలోనున్న మగ-ఆడ పక్షులు ఏకకాలంలో పరస్పర ఆకర్షణకై తమ తమ అందచందాలను ప్రదర్శన చేస్తాయి. మెడలు చాచి, రెక్కలాడిస్తూ మధురంగా శబ్దాలు  చేస్తూ ఆడుతాయి. అలా జరిగిన పిదప పరస్పరం ఆకర్షితమైన పక్షులు జతకడతాయి. రోహిత పక్షులు బలమైన బంధాలను ఏర్పరుచుకుంటాయి. గుంపులో ఎక్కువ పక్షులు ఉన్నందువలన అవి అప్పుడప్పుడు తమ జీవితభాగస్వాములను  మార్చుకుంటాయి, పంచుకుంటాయి. జతకట్టిన రోహితాలు సంతానోత్పత్తికి పూనుకోని, తమతమ గూళ్లను సంరక్షించుకుంటాయి. ఆడపక్షి ముందుగాతాను గ్రుడ్లుపెట్టబోయే చోటును నిర్ణయించుకుంటుంది. తర్వాత మగపక్షితో కలిసి రతిక్రీడకు ఉపక్రమిస్తుంది. రతిక్రీడసాధారణంగా గూడుకట్టుకున్నాక మొదలౌతుంది. ఆ సమయాలలో ఇతర రోహితపక్షి జంటలు, అదే గూడు ఆక్రమించడానికి ప్రయత్నాలు చేస్తాయి. అప్పుడు రోహితపక్షులు తమ గూళ్లను కాపాడుకోవడానికి  దారుణంగా కృషిచేస్తాయి. మగ-ఆడ పక్షులు రెండు కలిసి గూడుకడతాయి, రెండు తమ పిల్లలను రక్షించుకోవడానికి సమానంగా కృషి చేస్తాయి. అప్పుడప్పుడు స్వలింగ సంపర్కము కూడా జరుగుతుందనడానికి ఆధారాలున్నాయి. గ్రుడ్లు పగిలి పిల్లలు బయటకు వచ్చాక, మగ-ఆడ పక్షులు తమ తమ పిల్లలకు పాలు పడతాయి. ఆ పాలు మగ-ఆడ పక్షుల కడుపులలో "ప్రోలాక్టిన్" అనే హార్మోన్ కారణంగా పిల్లలు పుట్టాక ఊరడం ప్రారంభమౌతాయి. ఆ పాలను తమ నోటిదాకా తెచ్చి పిల్లల నోట్లోపోస్తాయి. ఆ పాలలో కొవ్వుపదార్థాలు, మాంసకృతులు, ఎరుపు, తెలుపు రక్తకణాలు ఉంటాయని శాస్త్రవేత్తలు కనుగొన్నారు. thumb|తన శిశువుకు తిండిపెడుతున్న చిలీదేశపు రోహితపక్షి పిల్లలు పుట్టిన మొదటి ఆరురోజులు, తల్లి-తండ్రి పక్షులు పిల్లలతోనే సమయం గడుపుతాయి. పుట్టిన 7-12 రోజులు తర్వాత పిల్లలు గూడు బయటికివచ్చి చుట్టూవున్న ప్రదేశాలను పరిశీలించి  అలవాటు చేసుకుంటాయి. రెండు వారాలు గడిచాక, అన్ని గూళ్లలో ఉన్న ఈ పిల్లపక్షులన్నీ ఒకచోట చేరి ఆడుకుంటాయి. అప్పటినుండి పిల్లపక్షులను పెద్దపక్షులు వదిలేసి వెళ్ళిపోతాయి. పిల్లపక్షులన్నీతమ కొత్త గుంపులోనే ఉంటూ యుక్తవయసు వచ్చేవరకు కలిసి బ్రతుకుతాయి. thumb|నకురూ అనే సరస్సువద్దనున్న రోహిత సమూహం
పెంపకంలో
ఐరోపాదేశపు జంతుప్రదర్శనశాలలో మొట్టమొదటగా పుట్టిన రోహిత పక్షి1958లో స్విట్జర్లాండ్లోని "జూ బేసెల్"లోనిది. అప్పటినుండి, 389కు పైగా అదే జూలో పెంచబడ్డాయి , ఇతర ప్రపంచవ్యాప్తంగానున్న జూలకు తరలింపబడ్డాయి.
"గ్రేటర్" అని పిలువబడే ఒక 83 ఏళ్ల రోహితపక్షి, (ప్రపంచంలోకెల్లా అతివయస్సుగల రోహితపక్షిగా నమ్మబడినది) "ఎడలైడ్ జూ", ఆస్ట్రేలియాలో జనవరి,2014లో కన్నుమూసింది.
బాహ్య లంకెలు
వర్గం:పక్షులు
వెల్మగూడ
వెల్మగూడ, తెలంగాణ రాష్ట్రం, నల్గొండ జిల్లా, పెద్దవూర మండలంలోని గ్రామం.
నాసిరుద్దౌలా
పాలన
సమకాలీన రికార్డుల ప్రకారం, నాసిర్-ఉద్-దౌలా పాలనలో దారి దోపిడీలు, దోపిడీ, హత్యలు, భూ కబ్జాలూ పెరిగాయి. లంచం, అవినీతి సర్వసాధారణమైంది. జమీందార్లు కూలీలను దోచుకున్నారు. నిజాం మంత్రి ఫాతుల్లా ఖాన్ మాట్లాడుతూ బ్రిటిషు అధికారులను ఉపసంహరించడం వల్ల ఇవన్నీ జరిగాయని చెప్పాడు.
వెల్మగూడ
ఇది మండల కేంద్రమైన పెద్దవూర నుండి 6 కి. మీ. దూరం లోను, సమీప పట్టణమైన మిర్యాలగూడ నుండి 50 కి. మీ. దూరంలోనూ ఉంది.
నాసిరుద్దౌలా
పాలన
1835 లో, ఈస్ట్ ఇండియా కంపెనీ డైరెక్టర్లు ఎదురు తిరిగారు. హైదరాబాద్ రాష్ట్రంలో శాంతిభద్రతల విచ్ఛిన్నమయ్యాయని, ఈ దుశ్చర్యలను విస్మరించలేమనీ బ్రిటిషు ప్రభుత్వానికి లేఖ రాశారు. ప్రతిస్పందనగా, నాసిర్-ఉద్-దౌలా రెవెన్యూ అధికారుల కార్యకలాపాలను పర్యవేక్షించడానికి, వారి దమనకాండను అణచివేయడానికీ, న్యాయాన్ని నెలకొల్పేందుకూ రాష్ట్రంలోని వివిధ జిల్లాలకు కొంతమంది ప్రభుత్వ ఉద్యోగులను రహస్య సేవకులుగా నియమించాడు. అయితే, ఈ సేవకులు తక్కువ ర్యాంక్ కలిగిన నిరక్షరాస్యులైన మన్సబ్దార్లు (సైనికాధికారులు) కావడంతో, ఈ వ్యవస్థ విఫలమైంది. ఈ సేవకులు తాలూక్దార్ల ఏజెంట్లుగా మారి ప్రైవేటు వ్యక్తుల నుండి డబ్బును దోచుకోవడం మొదలుపెట్టారు. నాలుగు సంవత్సరాల తరువాత, కోర్ట్ ఆఫ్ డైరెక్టర్స్ మళ్ళీ ఇలాంటిదే ఇంకో లేఖ రాశారు.
వెల్మగూడ
జిల్లాల పునర్వ్యవస్థీకరణలో
2016 అక్టోబరు 11న చేసిన తెలంగాణ జిల్లాల పునర్వ్యవస్థీకరణకు ముందు ఈ గ్రామం పాత నల్గొండ జిల్లా లోని ఇదే మండలంలో ఉండేది.
నాసిరుద్దౌలా
పాలన
నాసిర్-ఉద్-దౌలా తమ్ముడు, ముబారెజ్-ఉద్-దౌలా భారతదేశంలోని వహాబీ ఉద్యమంతో ప్రేరణ పొందాడు. అతను దేశంలో బ్రిటిషు ఉనికిని అసహ్యించుకున్నాడు. వారినీ, నిజాంనూ పడగొట్టాలని అనుకున్నాడు. అతను కర్నూలు నవాబు అయిన రసూల్ ఖాన్‌తో ఒప్పందం కుదుర్చుకున్నాడు. హైదరాబాద్ రెసిడెంటు జేమ్స్ స్టూవర్ట్ ఫ్రేజర్, తన ఏజెంట్ల సహాయంతో వారి ప్రణాళికలను అడ్డుకున్నాడు. ముబారెజ్-ఉద్-దౌలా, నాసిర్-ఉద్-దౌలాపై కుట్ర చేసాడని ఆరోపించాడు. 1839 జూన్ 15 న, ముబారెజ్-ఉద్-దౌలా ప్యాలెస్‌పై దాడి చేయాలని నాసిర్-ఉద్-దౌలా ఆదేశించాడు, తద్వారా ముబారెజ్-ఉద్-దౌలాను అరెస్టు చేసి గోల్కొండ కోటలో ఉంచాడు. అతను 1854 లో మరణించే వరకు జైల్లోనే ఉన్నాడు.
వెల్మగూడ
గ్రామ జనాభా
2011 భారత జనగణన గణాంకాల ప్రకారం ఈ గ్రామం 612 ఇళ్లతో, 2501 జనాభాతో 2431 హెక్టార్లలో విస్తరించి ఉంది. గ్రామంలో మగవారి సంఖ్య 1276, ఆడవారి సంఖ్య 1225. షెడ్యూల్డ్ కులాల సంఖ్య 541 కాగా షెడ్యూల్డ్ తెగల సంఖ్య 10. గ్రామం యొక్క జనగణన లొకేషన్ కోడ్ 577384 .పిన్ కోడ్: 508266.
విద్యా సౌకర్యాలు
గ్రామంలో ప్రభుత్వ ప్రాథమిక పాఠశాల ఒకటి, ప్రైవేటు ప్రాథమిక పాఠశాల ఒకటి, ప్రభుత్వ ప్రాథమికోన్నత పాఠశాల ఒకటి , ప్రైవేటు ప్రాథమికోన్నత పాఠశాల ఒకటి, ప్రభుత్వ మాధ్యమిక పాఠశాల ఒకటి, ప్రైవేటు మాధ్యమిక పాఠశాల ఒకటి ఉన్నాయి.సమీప బాలబడి పెద్దవూరలో ఉంది.సమీప జూనియర్ కళాశాల, ప్రభుత్వ ఆర్ట్స్ / సైన్స్ డిగ్రీ కళాశాల అనుములలోను, ఇంజనీరింగ్ కళాశాల మిర్యాలగూడలోనూ ఉన్నాయి. సమీప వైద్య కళాశాల నార్కట్ పల్లిలోను, మేనేజిమెంటు కళాశాల, పాలీటెక్నిక్‌లు మిర్యాలగూడలోనూ ఉన్నాయి. సమీప వృత్తి విద్యా శిక్షణ పాఠశాల, అనియత విద్యా కేంద్రం మిర్యాలగూడలోను, దివ్యాంగుల ప్రత్యేక పాఠశాల నల్గొండ లోనూ ఉన్నాయి.
నాసిరుద్దౌలా
పాలన
ప్రధాన మంత్రి సిరాజ్-ఉల్-ముల్క్ (1853 లో ఆయన మరణించే వరకు), తదుపరి ప్రధాన మంత్రి సాలార్ జంగ్ I యొక్క మార్గదర్శకత్వంలో, నాసిర్-ఉద్-దౌలా ఆధునిక రెవెన్యూ పరిపాలన వ్యవస్థను స్థాపించాడు. రాజ్యాన్ని 16 జిల్లాలుగా విభజించాడు. దీన్ని పౌర పరిపాలనకు బాధ్యత వహించే తాలూక్దార్ నిర్వహిస్తాడు. 1846 లో, నాసిర్-ఉద్-దౌలా హైదరాబాద్ మెడికల్ స్కూల్‌ను స్థాపించాడు. దీనిని ఇప్పుడు ఉస్మానియా మెడికల్ కాలేజీగా పిలుస్తారు. అతను వైద్య రంగంలో పురుషులు, మహిళలు ఇద్దరినీ నియమించటానికి ఆసక్తి చూపించాడు.
వెల్మగూడ
ప్రభుత్వ వైద్య సౌకర్యం
వెల్మగూడలో ఉన్న ఒక ప్రాథమిక ఆరోగ్య ఉప కేంద్రంలో డాక్టర్లు లేరు. ముగ్గురు పారామెడికల్ సిబ్బంది ఉన్నారు.
ప్రాథమిక ఆరోగ్య కేంద్రం గ్రామం నుండి 5 నుండి 10 కి.మీ. దూరంలో ఉంది. పశు వైద్యశాల, సంచార వైద్య శాల గ్రామం నుండి 5 నుండి 10 కి.మీ. దూరంలో ఉన్నాయి. సమీప సామాజిక ఆరోగ్య కేంద్రం, మాతా శిశు సంరక్షణ కేంద్రం, టి. బి వైద్యశాల గ్రామం నుండి 10 కి.మీ. కంటే ఎక్కువ దూరంలో ఉన్నాయి. అలోపతి ఆసుపత్రి, ప్రత్యామ్నాయ ఔషధ ఆసుపత్రి, డిస్పెన్సరీ, కుటుంబ సంక్షేమ కేంద్రం గ్రామం నుండి 10 కి.మీ. కంటే ఎక్కువ దూరంలో ఉన్నాయి.
నాసిరుద్దౌలా
పాలన
1850 డిసెంబరు 31 నాటికి నాసిర్ ఉద్-దౌలా బ్రిటిషు వారికి తీర్చాల్సిన అప్పులు ₹ 70 లక్షలకు చేరుకుంది. 1852 మధ్య నాటికి, అతను తన సొంత అధికారులకు జీతాలు చెల్లించడం కష్టమైంది. 1853 లో, గవర్నర్ జనరల్ ది ఎర్ల్ ఆఫ్ డల్హౌసీ పాలనలో, బ్రిటిషు ప్రభుత్వంతో ఒప్పందం కుదుర్చుకున్నాడు. ఈ ఒప్పందం ప్రకారం, బేరార్ ప్రావిన్స్‌ను బ్రిటిషు వారికి అప్పజెప్పాడు. బదులుగా బ్రిటిషు వారు అతడి అప్పులను రద్దు చేయడానికి అంగీకరించారు. బ్రిటిషు వారు నిజాం అధికారుల జీతాలు కూడా చెల్లించారు.
వ్యక్తిగతం
నాసిర్-ఉద్-దౌలాకు ఇద్దరు నిక్కా భార్యలు ఉన్నారు. అతని మొదటి భార్య దిల్వరున్నిసా బేగం, అతని దర్బారులోని అధికారి కుమార్తె. అతని రెండవ భార్య తన ప్యాలెస్‌లో పనిచేసే దిగువ స్థాయి అధికారి కుమార్తె. అతడికి ఇద్దరు కుమారులున్నారు. 1827 అక్టోబరులో జన్మించిన అఫ్జల్-ఉద్-దౌలా, దిల్వరున్నిసా బేగానికి పుట్టిన కుమారుడు. రెండవ కుమారుడు రోషన్-ఉద్-దౌలా, 1828 మార్చి న రెండవ భార్యకు జన్మించాడు.
వెల్మగూడ
ప్రైవేటు వైద్య సౌకర్యం
గ్రామంలో3 ప్రైవేటు వైద్య సౌకర్యాలున్నాయి. డిగ్రీ లేని డాక్టర్లు ముగ్గురు ఉన్నారు.
నాసిరుద్దౌలా
వ్యక్తిగతం
1857 మే 16 న, నాసిర్-ఉద్-దౌలా మరణించాడు. అతన్ని మక్కా మసీదులో ఖననం చేశారు. అతని తరువాత అతని కుమారుడు అఫ్జల్-ఉద్-దౌలా హైదరాబాదుకు ఐదవ నిజాంగా గద్దెనెక్కాడు.
మూలాలు
వర్గం:నిజాం వంశపాలకులు వర్గం:అసఫ్ జాహీ రాజులు వర్గం:1794 జననాలు వర్గం:1857 మరణాలు వర్గం:హైదరాబాద్ రాష్ట్రం
వెల్మగూడ
తాగు నీరు
గ్రామంలో కుళాయిల ద్వారా రక్షిత మంచినీటి సరఫరా జరుగుతోంది. కుళాయిల ద్వారా శుద్ధి చేయని నీరు కూడా సరఫరా అవుతోంది. గ్రామంలో ఏడాది పొడుగునా చేతిపంపుల ద్వారా నీరు అందుతుంది.
పారిశుధ్యం
గ్రామంలో మురుగునీటి పారుదల వ్యవస్థ లేదు. మురుగునీటిని శుద్ధి ప్లాంట్‌లోకి పంపిస్తున్నారు. గ్రామంలో సంపూర్ణ పారిశుధ్య పథకం అమలవుతోంది. సామాజిక మరుగుదొడ్డి సౌకర్యం లేదు. ఇంటింటికీ తిరిగి వ్యర్థాలను సేకరించే వ్యవస్థ లేదు. సామాజిక బయోగ్యాస్ ఉత్పాదక వ్యవస్థ లేదు. చెత్తను వీధుల పక్కనే పారబోస్తారు.
సమాచార, రవాణా సౌకర్యాలు
వెల్మగూడలో సబ్ పోస్టాఫీసు సౌకర్యం ఉంది. పోస్టాఫీసు సౌకర్యం గ్రామానికి 5 నుండి 10 కి.మీ. దూరంలో ఉంది. పోస్ట్ అండ్ టెలిగ్రాఫ్ ఆఫీసు గ్రామం నుండి 10 కి.మీ.కి పైబడిన దూరంలో ఉంది. లాండ్ లైన్ టెలిఫోన్, పబ్లిక్ ఫోన్ ఆఫీసు, మొబైల్ ఫోన్ మొదలైన సౌకర్యాలు ఉన్నాయి. ఇంటర్నెట్ కెఫె / సామాన్య సేవా కేంద్రం, ప్రైవేటు కొరియర్ గ్రామం నుండి 10 కి.మీ.కి పైబడిన దూరంలో ఉన్నాయి.
జిల్లా రహదారి గ్రామం గుండా పోతోంది. రాష్ట్ర రహదారి, ప్రధాన జిల్లా రహదారి గ్రామం నుండి 5 నుండి 10 కి.మీ. దూరంలో ఉన్నాయి. జాతీయ రహదారి గ్రామం నుండి 10 కి.మీ.కి పైబడిన దూరంలో ఉంది. గ్రామంలో తారు రోడ్లు, కంకర రోడ్లు, మట్టిరోడ్లూ ఉన్నాయి.
మార్కెటింగు, బ్యాంకింగు
గ్రామంలో స్వయం సహాయక బృందం, పౌర సరఫరాల కేంద్రం ఉన్నాయి. వాణిజ్య బ్యాంకు గ్రామం నుండి 5 నుండి 10 కి.మీ. దూరంలో ఉంది. రోజువారీ మార్కెట్, వారం వారం సంత, వ్యవసాయ మార్కెటింగ్ సొసైటీ గ్రామం నుండి 5 నుండి 10 కి.మీ. దూరంలో ఉన్నాయి. ఏటీఎమ్, సహకార బ్యాంకు, వ్యవసాయ పరపతి సంఘం గ్రామం నుండి 10 కి.మీ.కి పైబడిన దూరంలో ఉన్నాయి.
ఆరోగ్యం, పోషణ, వినోద సౌకర్యాలు
గ్రామంలో అంగన్ వాడీ కేంద్రం, ఇతర పోషకాహార కేంద్రాలు ఉన్నాయి. గ్రామంలో వార్తాపత్రిక పంపిణీ జరుగుతుంది. శాసనసభ పోలింగ్ కేంద్రం, జనన మరణాల నమోదు కార్యాలయం ఉన్నాయి. ఆశా కార్యకర్త గ్రామం నుండి 5 కి.మీ. లోపు దూరంలో ఉంది. సమీకృత బాలల అభివృద్ధి పథకం, ఆటల మైదానం గ్రామం నుండి 5 నుండి 10 కి.మీ. దూరంలో ఉన్నాయి. గ్రంథాలయం గ్రామం నుండి 5 నుండి 10 కి.మీ. దూరంలో ఉంది. సినిమా హాలు, పబ్లిక్ రీడింగ్ రూం గ్రామం నుండి 10 కి.మీ.కి పైబడిన దూరంలో ఉన్నాయి.
భూమి వినియోగం
వెల్మగూడలో భూ వినియోగం కింది విధంగా ఉంది:
ఉత్పత్తి
వెల్మగూడలో ఈ కింది వస్తువులు ఉత్పత్తి అవుతున్నాయి.
ప్రధాన పంటలు
వరి, ప్రత్తి, మిరప
పర్షియన్ సాహిత్యం
కుడి|thumb|పంచతంత్రానికి అనువాదమైన కెలీలా వా డెమ్నెహ్ పర్షియన్ మాన్యుస్క్రిప్టులో నక్క సింహాన్ని దారి తప్పించే ప్రయత్నం చేయడానికి చిత్రీకరణ. 1429 నాటి మాన్యుస్క్రిప్ట్. ప్రస్తుతం టర్కీలోని [[ఇస్తాంబుల్|ఇస్తాంబుల్‌లోని టోప్‌కాపి ప్యాలెస్ మ్యూజియంలో ఉంది.]] కుడి|thumb|[[షాహ్ నామాలో రుస్తాం శౌర్యాన్ని వర్ణిస్తున్న ఒక దృశ్యం]] పర్షియన్ సాహిత్యం (, pronounced [Dæbiːˌjɒːte fɒːɾˈsiː] ) పర్షియన్ భాషలో మౌఖిక రచనలు, వ్రాతపూర్వక గ్రంథాలతో కూడి ప్రపంచంలోని పురాతన సాహిత్యాల లో ఒకటిగా నిలుస్తున్నది. పర్షియన్ సాహిత్యం రెండున్నర సహస్రాబ్దుల కాలంలో విస్తరించివుంది.
ఈ భాషా సాహిత్యం ఒకప్పటి గ్రేటర్ ఇరాన్ ప్రాంతంలో నిలిచి విలసిల్లింది. ప్రస్తుత ఇరాన్, ఇరాక్, ఆఫ్ఘనిస్తాన్, కాకసస్, టర్కీ లలో పూర్తిస్థాయిలోనూ, మధ్య ఆసియా (తజికిస్తాన్ వంటివి), దక్షిణ ఆసియాలోని పర్షియన్ భాష చారిత్రకంగా స్థానిక భాషగానో, అధికారిక భాషగానో ఉన్న ప్రాంతాలను కలిపి చారిత్రకంగా గ్రేటర్ ఇరాన్ ప్రాంతంగా పరిగణిస్తారు. ఉదాహరణకు, పర్షియన్ సాహిత్యాభిమానులకు అత్యంత ప్రీతిపాత్రులైన కవుల్లో ఒకడైన రూమి ఈనాటి ఆఫ్ఘనిస్తాన్ లోని బాల్ఖ్ లో కానీ, ఈనాటి తజకిస్తాన్ లోని వాఖ్ష్ లో కానీ జన్మించాడు. అతను పర్షియన్ భాషలో రాసేవాడు, ఆ సమయంలో అనటోలియాలోని సెల్జుక్స్ రాజధాని అయిన కొన్యాలో (ఈనాడు టర్కీలో ఉంది) జీవించాడు.
ఘజ్నావిడ్ సామ్రాజ్యం మధ్య, దక్షిణ ఆసియాలో విస్తారమైన భూభాగాలను జయించి, పర్షియన్‌ను తమ రాజభాషగా స్వీకరించింది. ఈ కారణంగా ఇరాన్, మెసొపొటేమియా, అజర్‌బైజాన్, విస్తృత కాకసస్ ప్రాంతం, టర్కీ, పాకిస్తాన్, బంగ్లాదేశ్, భారతదేశం, తజికిస్తాన్, మధ్య ఆసియాలోని ఇతర ప్రాంతాలలో పర్షియన్ సాహిత్యం వెలువడేది. పర్షియన్ అన్నది భాషా వాచకం మాత్రమే కాక జాతి వాచకం కూడా అయివుండడంతో పర్షియన్లు లేక ఇరానీయులు గ్రీక్, అరబిక్ వంటి ఇతర భాషల్లో రాసిన సాహిత్యాన్ని కూడా జాతిపరంగా చూసి పర్షియన్ సాహిత్యంగా పరిగణించాలని కొందరు సూచిస్తారు. అదే సమయంలో పర్షియన్ భాషలో రాసిన సాహిత్యం అంతా కూడా జాతిపరంగా పర్షియన్లు లేక ఇరాయన్లు అయినవారే రాసినది కాదు. టర్కిక్, కాకేసియన్, భారతీయ కవులు, రచయితలు కూడా ఆనాటి విస్తృత పర్షియన్ సంస్కృతికి సంబంధించిన సాహిత్యం పర్షియన్ భాషలో సృష్టించారు.
పర్షియన్ సాహిత్యం ప్రపంచ సాహిత్యాలలోకెల్లా గొప్ప సాహిత్యాలలో ఒకటిగా వర్ణించబడింది. గేథే అంచనా ప్రకారం ప్రపంచ సాహిత్యంలోని నాలుగు ప్రధాన సాహిత్యాలలో పర్షియన్ ఒకటి. పర్షియన్ సాహిత్యపు మూలాల మధ్య పర్షియన్, ప్రాచీన పర్షియన్ రచనలలో ఉంది. ప్రాచీన పర్షియన్ సాహిత్య చరిత్ర క్రీ.పూ. 522 నుంచి ప్రారంభమవుతుంది. ఐతే, పర్షియన్ సాహిత్యంలో ఎక్కువ భాగం సా.శ. 650లో ముస్లింలు పర్షియాను ఆక్రమించిన తరువాత కాలం నుండి వచ్చింది. సా.శ. 750లో అబ్బాసిడ్లు అధికారంలోకి వచ్చాకా ఇస్లామిక్ ఖలీఫత్‌లో అధికారులు, లేఖకులుగా పర్షియన్ల సంఖ్య పెరిగింది. ఈ అధికారులు, లేఖకుల్లో పర్షియన్ కవులు, రచయితలు కూడా పెద్ద సంఖ్యలోనే ఉండేవారు. గ్రేట్ ఇరాన్ ఈశాన్య భాగైన ఖొరాసన్ లోనూ, ఈనాటి ఉబ్జెకిస్తాన్, తజకిస్తాన్, దక్షిణ కిర్గిస్తాన్, నైఋతి కజకిస్తాన్ లు కలిసిన ప్రాచీన ట్రాన్సాక్సియానా లోనూ కొత్త పర్షియన్ భాషా సాహిత్యాలు విలసిల్లేవి. ఈ పరిణామం వెనుక ఇస్లామిక్ యుగానంతర ఇరాన్‌లో ఎదుగుతున్న తొలినాళ్ళ ఇరానియన్ రాజవంశాలైన టహిరిడ్, సమానిడ్ సామ్రాజ్యాలు ఖొరాసన్ ప్రాంతంలో నెలకొని ఉండడం వంటి రాజకీయ కారణాలు ఉన్నాయి.
పర్షియన్ కవులు ఫిరదౌసి, సాది, హఫీజ్, అత్తార్, నెజామి, రూమి ,, ఒమర్ ఖయ్యామ్ లు పశ్చిమ దేశాలు సహా ప్రపంచవ్యాప్తంగా ప్రసిద్ధి చెంది, వివిధ దేశాల్లో పలు భాషల సాహిత్యాలను ప్రభావితం చేశారు.
సూఫీ సాహిత్యం
పర్షియన్ కవుల్లో అత్యుత్తమమైన, ప్రీతిపాత్రులైన మధ్యయుగపు కవులలో కొందరు సూఫీలు. వారి కవిత్వాన్ని మొరాకో నుండి ఇండోనేషియా వరకు సూఫీలు విస్తృతంగా చదివారు. ముఖ్యంగా కవిగా సుప్రసిద్ధుడు, సూఫీయిజంలో పేరొందిన శాఖకు వ్యవస్థాపకుడు కూడా. ఈ భక్తి కవిత్వపు ఇతివృత్తాలను, వీటి శైలులను చాలా మంది సూఫీ కవులను విస్తృతంగా అనుకరించారు.
పర్షియన్ మార్మిక సాహిత్యంలో పలు ముఖ్యమైన గ్రంథాలు కవిత్వ రచనలు కావు, కానీ విస్తారంగా జనం చదివినవి, మన్నన పొందినవి వాటిలోనూ ఉన్నాయి. కిమియా-యి సాదత్, అస్రార్ అల్ తౌహిద్, కష్ఫ్ ఉల్ మహజూబ్ వాటిలో కొన్ని.
జార్జియన్ సాహిత్యం
thumb|జార్జియన్ లిపిలో రాసి ఉన్న షానామా జార్జియన్ వ్రాతప్రతి 16వ శతాబ్దం ప్రారంభంలో, పర్షియన్ సంప్రదాయాలు జార్జియన్ పాలకవర్గాలపై గణనీయమైన ప్రభావాన్ని చూపాయి. దీని ఫలితంగా జార్జియన్ కళ, వాస్తుశిల్పం, సాహిత్యాలపై పర్షియన్ ప్రభావం పడింది. జార్జియాను రష్యన్లు పరిపాలించడం మొదలుపెట్టేవరకూ ఈ సాంస్కృతిక ప్రభావం కొనసాగింది.
దక్షిణాసియా
, ఘజ్నవీ దండయాత్రికులు, వారి వారసులైన ఘోరీ, తైముర్ వంటి వారి సైన్యాలు భారతదేశపు భూభాగాలను ఆక్రమించడం, మొఘల్ సామ్రాజ్యం ఆవిర్భావం వంటి పరిణామాలతో పర్షియన్ సంస్కృతి, దాని సాహిత్యం క్రమంగా దక్షిణ ఆసియాలోకి దిగుమతి చెందింది. మొదట్లో సాంస్కృతికంగా పర్షియన్లు అయిన టర్కిక్, ఆఫ్ఘన్ రాజవంశాలు తమతో పాటు పర్షియన్ భాషా సాహిత్యాలను భారత ఉపఖండంలోకి తీసుకువచ్చారు. పర్షియన్ భాష వందల సంవత్సరాలుగా ప్రభు వంశీకుల భాషగానూ, సాహిత్య భాషగానూ, మొఘల రాజాస్థానాల భాషగానూ కొనసాగింది. 19వ శతాబ్దం ప్రారంభంలో హిందూస్థానీ భాష ఈ స్థానాన్ని భర్తీ చేసింది.
16వ శతాబ్దంలో మొఘల్ సామ్రాజ్య పాలనలోని భారత ఉపఖండానికి పర్షియన్ అధికార భాష అయింది. 1832లో బ్రిటిష్ ఈస్టిండియా కంపెనీ దక్షిణాసియాను ఆంగ్లంలో అధికారికంగా వ్యవహరింపజేయడం ప్రారంభించేవరకూ పర్షియన్ ఆ స్థానంలో కొనసాగింది. (క్లావ్సన్, పే. 6) పర్షియన్ కవిత్వం ఈ దశలో భారతదేశంలోనే వృద్ధి చెందింది. సఫావిడ్ అనంతర ఇరాన్ లో పర్షియన్ సాహిత్యం స్తబ్దుగా నిలిచిపోయింది. ఉదాహరణకు, డెహ్ ఖోడా, 20వ శతాబ్దానికి చెందిన ఇతర పర్షియన్ పండితులు తమ పరిశోధనను, రచనలను భారతదేశంలో రూపొందిన పర్షియన్ లెక్సికోగ్రఫీలను ఆధారం చేసుకునే నిర్మించారు. వీటిలో ఘాజీ ఖాన్ బదర్ ముహమ్మద్ డెహ్లావి రాసిన అదత్ అల్-ఫుధాలా ( اداة الفضلا ), ఇబ్రహీం గవాముద్దీన్ ఫరూగి రాసిన ఫర్హాంగ్-ఇ ఇబ్రహీమి ( فرهنگ ابراهیمی ), ముహమ్మద్ పాద్ షా రాసిన ఫర్హాంగ్-ఎ అనాంద్రజ్ فرهنگ آناندراج ) వంటివి ఉన్నాయి.
పాశ్చాత్య సాహిత్యం
18, 19 శతాబ్దాలకు ముందు పర్షియన్ సాహిత్యం పశ్చిమ దేశాలలో పెద్దగా తెలియదు మధ్యయుగాంతానికి చెందిన పర్షియన్ కవుల రచనలు అనేకం పాశ్చాత్య భాషల్లోకి అనువాదమై ప్రచురణ పొందాకా బాగా ప్రసిద్ధి చెందింది. ఆ తర్వాతి కాలంలో పర్షియన్ సాహిత్యం వివిధ పాశ్చాత్య కవులు, రచయితల రచనలకు ప్రేరణగా నిలిచింది.
మూలాలు
వర్గం:పర్షియన్ సాహిత్యం
డబ్బింగ్ జానకి
డబ్బింగ్ జానకి దక్షిణభారత చలన చిత్ర నటి. ఈమె దాదాపు 600 చిత్రాలలో నటించింది. ఎక్కువగా తల్లి పాత్రలను పోషించింది. తొమ్మిదేళ్ళ వయసు నుంచే నాటకాలలో నటించడం ప్రారంభించిన ఈమె 1958 లో వచ్చిన భూకైలాస్ చిత్రంతో సినిమాకు పరిచయం అయింది. సాగర సంగమం చిత్రంలో కమల్ హాసన్ తల్లిగా నటించి విమర్శకుల ప్రశంసలు అందుకొంది. గాంధీ సినిమాకు తెలుగులో కస్తూర్బా పాత్రకు డబ్బింగ్ చెప్పి డబ్బింగ్ జానకి గా మారింది. సినిమాల్లోనే కాకుండా టీవీ ధారావాహికల్లో కూడా నటించింది.
నేపధ్యము
వీరిది పెద్దాపురం లోని మధ్యతరగతి కుటుంబం. అక్కడ దగ్గర ఎక్కువగా నాటకాలు వేసేవారు. ఈమె తొమ్మిదేళ్ల వయసులో నాలుగో తరగతిలో ఉన్నప్పుడు తెలిసిన వాళ్లు ఒకరు ఓ పాత్ర ఉందంటూ తీసుకెళ్లారు. అప్పట్నుంచి నాటకాలతో బిజీ అయిపోయింది. ఏడో తరగతితో చదువు ఆపేసింది. ప్రస్తుతం ఈవిడ చెన్నైలో ఉంటున్నది. షూటింగ్, డబ్బింగ్ ఉంటే హైదరాబాద్ వస్తుంది. ఈవిడ ఇద్దరు కొడుకులు. కోడళ్లూ, మనవలతో ఇల్లంతా సందడిగా ఉంటుంది.
నట జీవితము
పదహారేళ్లు వచ్చేప్పటికి ఈమెకు పెళ్త్లెంది. భర్తది మిలటరీ ఉద్యోగం. ఆయనకీ నాటకాలంటే ఆసక్తి. పెళ్లయ్యాక తన నుంచీ ప్రోత్సాహం లభించింది. అయితే అప్పటికే వీరు చెన్నైలో స్థిరపడ్డారు. ఓసారి బస్సులో వెళుతుంటే ఏవీఎమ్ సంస్థలో పనిచేసే ఓ సహాయ దర్శకుడు ఈమెను చూసి 'సినిమాల్లో నటిస్తారా' అని అడిగారు. ఈమె భర్త అంగీకరించారు. అలా 1958లో 'భూ కైలాస్'లో చెలికత్తె పాత్రతో వెండి తెరకు పరిచయం అయ్యింది. ఆ తరువాత నిలదొక్కుకోవడానికి చాలా కష్టాలుపడింది. ఆర్థిక ఇబ్బందులూ ఉండటంతో గ్రూపు డాన్సర్‌గా కూడా చేసేది. తమిళం, తెలుగు అగ్ర దర్శకులూ, నటులందరితో కలిసి పనిచేసింది. చాలా సినిమాల్లో ఈమె కంటే పెద్దవాళ్లకే అమ్మగా కనిపించింది.
పేరు వెనుక చరిత్ర
శంకరాభరణం సినిమా విజయోత్సవ వేడుక విజయవాడలో జరిగింది. ఆ కార్యక్రమానికి ఈమె, షావుకారు జానకి, గాయని ఎస్. జానకి వెళ్లారు. 'వేదిక మీదకు జానకిగారు రావాలి' అని మైకులో చెప్పేసరికి ముగ్గురూ లేచి నిలబడ్డారు. అప్పుడు డబ్బింగ్ జానకి అని అవతలి వ్యక్తి అనడంతో.. ఆ రోజు నుంచి ఈమె పేరుకు మొదట్లో డబ్బింగ్ వచ్చి చేరింది.
బయటి లింకులు
వర్గం:తెలుగు సినిమా వర్గం:తెలుగు సినిమా నటీమణులు వర్గం:తమిళ సినిమా నటీమణులు వర్గం:1949 జననాలు వర్గం:తెలుగు రంగస్థల నటీమణులు
బానోతు హరిప్రియ నాయక్
బానోతు హరిప్రియ నాయక్, తెలంగాణ రాష్ట్ర రాజకీయ నాయకురాలు. భద్రాద్రి కొత్తగూడెం జిల్లాలోని ఇల్లందు శాసనసభ నియోజకవర్గం ఎమ్మెల్యేగా భారత్ రాష్ట్ర సమితి నుండి ప్రాతినిధ్యం వహిస్తున్నది. 33 సంవత్సరాల వయస్సులో తెలంగాణ శాసనసభకు ఎన్నికై శాసనసభ్యుల్లో అతిపిన్న వయస్కురాలిగా నిలిచింది.
జీవిత విశేషాలు
హరిప్రియ నాయక్ 1985, మే 1న భద్రాద్రి కొత్తగూడెం జిల్లా టేకులపల్లి మండలంలోని దాస్య తండాలో బాదావత్‌ సీతారాంనాయక్‌, దర్జన్‌ దంపతులకు జన్మించింది. తండ్రి సింగరేణి కొలీరీస్ కంపెనీలో పని చేసేవాడు. ఇంటర్మీడియట్ చదివిన తరువాత 2002లో హరిసింగ్ నాయక్ తో వివాహం జరిగింది. భర్త ప్రోత్సాహంతో, బి. టెక్‌లో గ్రాడ్యుయేషన్ పూర్తి చేసి, తర్వాత హైదరాబాద్‌లోని జవహర్‌లాల్ నెహ్రూ టెక్నలాజికల్ యూనివర్సిటీ (జెఎన్‌టియుహెచ్) నుంచి 2010 కంప్యూటర్ సైన్స్‌లో ఎం.టెక్‌ గ్రాడ్యుయేషన్ పూర్తి చేసింది. 2006లో హరి సింగ్ విద్యా సంస్థలను ప్రారంభించాడు. ఇందులో నాలుగు ప్రైవేట్ పాఠశాలలు, నాలుగు జూనియర్ కళాశాలలు ఉన్నాయి.
రాజకీయ జీవితం
తన కుటుంబంలో పెద్దగా రాజకీయ నేపథ్యం ఉన్నవారు లేకపోయినా, చిన్నతనం నుంచే హరిప్రియా నాయక్ కు నాయకత్వ లక్షణాలు ఉండేవి. 2014లో తెలుగుదేశం పార్టీ తరపున పోటీచేసిన హరిప్రియ, కాంగ్రెస్ పార్టీ అభ్యర్థి కోరం కనకయ్య చేతిలో ఓడిపోయింది. అప్పటినుండి ఇల్లెందు రాజకీయాలలో చురుకుగా ఉంటూ ప్రజా సమస్యల పరిష్కారం కోసం కృషి చేసింది. 2018లో కాంగ్రెస్ పార్టిలో చేరి, ఆ పార్టీ తరపున పోటీచేసి కోరం కనకయ్య పై హరిప్రియ 2,600 ఓట్ల ఆధిక్యంతో గెలుపొందింది. 2019, జనవరి 17న ఇల్లందు శాసనసభ నియోజకవర్గం ఎమ్మెల్యేగా ప్రమాణస్వీకారం చేసింది. ఆమె 2019లో కాంగ్రెస్ పార్టీ కి రాజీనామా చేసి తెలంగాణ రాష్ట్ర సమితి పార్టీలో చేరింది.
మూలాలు
వర్గం:జీవిస్తున్న ప్రజలు వర్గం:1985 జననాలు వర్గం:భద్రాద్రి కొత్తగూడెం జిల్లా మహిళలు వర్గం:తెలంగాణ రాష్ట్ర సమితి రాజకీయ నాయకులు వర్గం:భద్రాద్రి కొత్తగూడెం జిల్లా మహిళా రాజకీయ నాయకులు వర్గం:భద్రాద్రి కొత్తగూడెం జిల్లా నుండి ఎన్నికైన మహిళా శాసన సభ్యులు వర్గం:తెలంగాణ శాసన సభ్యులు (2018)
సన్ బీల్ సరస్సు
భారతదేశం లోని దక్షిణ అస్సాం లో గల అతిపెద్ద సరస్సు లలో సన్ బీల్ సరస్సు ఒకటి. ఇది అస్సాం రాష్ట్రంలోని కరీంగంజ్ జిల్లా లో ఉంది.
మూలాలు
వర్గం:అసోం పర్యాటక ప్రదేశాలు వర్గం:సరస్సులు
గ్లోబల్ టెక్ సమ్మిట్
గ్లోబల్ టెక్ సమ్మిట్ అనేది టెక్నాలజీ పరిశ్రమ భవిష్యత్తును చర్చించడానికి, రూపొందించడానికి ఒక వేదిక. ఈ సదస్సులు 2023 ఏడాది అంతటా రియాద్, సియోల్, టోక్యో, రోమ్, పారిస్, న్యూయార్క్, మెల్‌బోర్న్, బీజింగ్, లండన్, న్యూఢిల్లీతో సహా జీ20 దేశాలలో షెడ్యూల్ చేయబడిన గ్లోబల్ టెక్ సమ్మిట్ సిరీస్‌. గ్లోబల్ టెక్ సదస్సులో ప్రపంచవ్యాప్తంగా ఉన్న తాజా సాంకేతికత పురోగతిని చర్చించడానికి, సాంకేతికతను ఉపయోగించి ఔషధ ఉత్పత్తులు చేయటానికి, సరసమైన ధరలతో అందుబాటులోకి మందులను తీసుకురావటం, ఆధునిక వ్యవసాయ పద్దతులను అవలంబించటానికి తగు చర్యలు తీసుకురావటానికి, ప్రపంచ ఆర్థికాభివృద్ధిపై చర్చిస్తారు.
అబ్బాస్
అబ్బాస్ గా ప్రసిద్ధిచెందిన మీర్జా అబ్బాస్ అలీ ప్రముఖ దక్షిణభారత నటుడు. పలు తెలుగు, తమిళ, మళయాళ, కన్నడ చిత్రాలలో నటించాడు. వినీత్తో కలిసి నటించిన ప్రేమ దేశం అతనికి మంచి పేరు తెచ్చిపెట్టింది.
బయటి లింకులు
వర్గం:1975 జననాలు వర్గం:తెలుగు సినిమా వర్గం:తెలుగు సినిమా నటులు వర్గం:తమిళ సినిమా నటులు వర్గం:జీవిస్తున్న ప్రజలు
గ్లోబల్ టెక్ సమ్మిట్
గ్లోబల్ టెక్ సమ్మిట్ సిరీస్ ఈవెంట్‌లు సాంకేతికతకు సంబంధించిన అభివృద్ధి చెందుతున్న ట్రెండ్‌లు, ఆవిష్కరణలు, పరిష్కారాలు, వివిధ రంగాలపై దాని ప్రభావం గురించి చర్చించడానికి రాజకీయ నాయకులు, విధాన రూపకర్తలు, ఆవిష్కర్తలు, టెక్ పరిశ్రమలోని నిపుణులను ఒకచోట చేర్చుతాయి. గ్లోబల్ టెక్ సమ్మిట్ సిరీస్ హాజరైనవారు ప్రపంచవ్యాప్తంగా ఉన్న టెక్ కమ్యూనిటీలతో కనెక్ట్ అవ్వడానికి, ఐటీ పరిశ్రమలోని తాజా పోకడలు, ఆవిష్కరణలపై ఆలోచనలను మార్పిడి చేసుకోవడానికి వీలు కల్పిస్తుంది. గ్లోబల్ టెక్ సమ్మిట్ సిరీస్ ఫిబ్రవరి 16-17, 2023న వైజాగ్‌లో ప్రారంభమైంది, జీ20 దేశాలలో, 03-04 జులై 2023లో పారిస్ లో, 17-18 జులై 2023లో రియాద్‌లో, 24-25 జూలై 2023లో న్యూయార్క్ లో కొనసాగుతుంది. టోక్యో లో 03-04 ఆగష్టు 2023 న, టొరంటో లో 07-08 ఆగష్టు 2023 న, మెల్బోర్న్ లో 17-18 ఆగష్టు 2023 న, సియోల్ లో 21-22 ఆగష్టు 2023 న, బీజింగ్ లో 28-29 ఆగస్ట్ 2023న, రోమ్ లో ఆగష్టు 31 నుండి 01 సెప్ట్మ్బెర్ 2023 వరుకు, లండన్ లో 04-05 సెప్టెంబర్ 2023 న జరుగుతుంది. భారతదేశ ప్రముఖ నగరాలు హైదరాబాద్, బెంగుళూరు, ముంబయి, ఢిల్లీ, చెన్నై లలో జరపబడుతుంది.
గ్లోబల్ టెక్ సమ్మిట్ సిరీస్‌ లో భాగంగా విశాఖపట్నం లో 16-17, ఫిబ్రవరి 2023 లో రెండురోజులపాటు టెక్నాలజీ, ఫార్మా, సాంకేతికత పరిశ్రమ రంగాలకు చెందిన ప్రముఖులతో సమావేశాలు, చివరిరోజు స్టార్టుప్స్ కంపెనీలకు చెందిన ప్రదర్శన, నిధుల సేకరణ మొదలైనవి జరిగాయి. 20 స్టార్టప్‌ల ప్రారంభానికి సంబంధించిన నిధుల సేకరణ ఖరారు కాగా, దాదాపు 100 స్టార్టప్‌లు తమ ఆవిష్కరణలను ప్రదర్శించాయి. విశాఖపట్నం సదస్సులో 1400 మంది రిజిస్ట్రేషన్‌ చేసుకోగా, వీరిలో 25కి పైగా దేశాల నుంచి 400 మంది విదేశీ ప్రతినిధులు పాల్గొన్నారు.
టెక్20 షెడ్యూల్
జీ20 గ్లోబల్ టెక్ సమ్మిట్‌ను జీ20 టెక్20 సమ్మిట్‌ల శ్రేణిగా కూడా పిలుస్తారు, ఇది 2023లో జీ20 దేశాలలో షెడ్యూల్ చేయబడింది. సాంకేతికత భవిష్యత్తును రూపొందించడంపై జీ20 గ్లోబల్ టెక్ సమ్మిట్ సమావేశాల లక్ష్యాలు ప్రపంచ నాయకులు, టెక్ కంపెనీలు, నిపుణుల మధ్య చర్చలు, సహకారాన్ని ప్రోత్సహించడం.
గ్లోబల్ టెక్ సమ్మిట్ - జీ-20 విజన్‌
2023 జీ20 భారతదేశ అధ్యక్ష సంవత్సరం. 2023 జీ20 అధ్యక్షుడిగా భారత ప్రధాని నరేంద్ర మోదీ ఉన్నారు. గ్లోబల్ టెక్ సమ్మిట్ కు సహకారం ఉంటుందని కేంద్ర ఆర్థిక, కార్పొరేట్ వ్యవహారాల మంత్రి నిర్మలా సీతారామన్ భరోసా ఇచ్చారు. జీ-20 అధ్యక్ష దేశంగా భారత్ బాధ్యతలు చేపట్టిన నేపథ్యంలో దేశంలోని ప్రధాన నగరాలలో సన్నాహక సదస్సులు నిర్వహించనున్నామని కేంద్ర మంత్రి తెలిపారు. సమ్మిళిత వృద్ధిని ఎలా ఉపయోగించుకోవాలో ఈ టెక్ సమ్మిట్ లో వివరిస్తారు. మనదేశంలో వివిధరంగాల సామర్థ్యాలు, నైపుణ్యాలు, సాంకేతిక పురోగతిని ప్రపంచ దేశాల ముందు ప్రదర్శనకు ఈ టెక్ సమ్మిట్ వేదిక కానుంది. ఇండస్ట్రియల్ ఆటోమేషన్‌, సాఫ్ట్‌వేర్‌ రంగాలను అనుసంధానించడం ద్వారా సత్ఫలితాలు సాధించవచ్చు. పెట్టుబడి అవకాశాలు, సంస్కరణలు అమలు చేస్తున్న కేంద్ర ప్రభుత్వం ఆర్థిక వ్యవస్థ బలోపేతానికి చేస్తున్న కృషి గ్లోబల్ టెక్ సమ్మిట్ ద్వారా ప్రపంచానికి తెలియజేయాలని కేంద్ర ఆర్థిక మంత్రి సమ్మిట్ ప్రతినిధులకు సూచించారు. జీ-20 విజన్‌ను మరింత ముందుకు తీసుకెళ్లేందుకు టెక్ సమ్మిట్ దోహదపడాలని కోరారు.